cyanic-selkie/wikianc huggingface dataset:
ಕುರಿ
ಕುರಿಸಾಕಣೆಯ ಉದ್ಯೋಗ
ಕುರಿಯಿಂದ ನಮಗೆ ಮಾಂಸ, ಹೊದಿಕೆ ತಯಾರಿಸಲು ಉಣ್ಣೆ, ದೊರಕುತ್ತವೆ; ಇವಲ್ಲದೆ ಗೊಬ್ಬರ, ಚರ್ಮ, ಹಾಲು ಮುಂತಾದವುಗಳೂ ದೊರಕುತ್ತವೆ. ಭಾರತದ ಒಟ್ಟು ಉಣ್ಣೆಯ ವಾರ್ಷಿಕ ಉತ್ಪಾದನೆ 54 ದಶಲಕ್ಷ ಪೌಂಡುಗಳಷ್ಟಾಗುವುದು. ಉಣ್ಣೆ ಸಾಮಾನ್ಯವಾಗಿ ಕೆಳದರ್ಜೆಯದಾಗಿದ್ದು ಕೂದಲು ಮಿಶ್ರಿತವಾಗಿರುತ್ತದೆ. ಅಲ್ಲದೆ ಅದರಲ್ಲಿ ಕಪ್ಪು ಮತ್ತು ಬೇರೆಬೇರೆ ಬಣ್ಣದ ಉಣ್ಣೆಯೇ ಹೆಚ್ಚಿನ ಪ್ರಮಾಣದಲ್ಲಿರುತ್ತದೆ. ಉಣ್ಣೆಯ ತಲಾವಾರ್ಷಿಕ ಉತ್ಪಾದನೆ ಬೇರೆ ಬೇರೆ ತಳಿಗಳಲ್ಲಿ ಬೇರೆಬೇರೆಯಾಗಿತ್ತದೆ. ಅಂದರೆ ಸುಮಾರು 8/3 ಪೌಂಡಿನಿಂದ 4 ಪೌಂಡಿನವರೆಗೆ ಇರುತ್ತದೆ. ಬಿಳಿಯ ಉಣ್ಣೆಗೆ ವಿದೇಶಗಳಿಂದ ಚೆನ್ನಾಗಿ ಬೇಡಿಕೆ ಇದ್ದು ಜಮಖಾನೆ, ರತ್ನಗಂಬಳಿಗಳನ್ನು ತಯಾರಿಸಲು ಅದನ್ನು ಬಳಸಲಾಗುತ್ತಿದೆ. ದೇಶದ ಬಟ್ಟು ಉತ್ಪಾದನೆಯಲ್ಲಿ ಸುಮಾರು ಅರ್ಧದಷ್ಟು ಎಂದರೆ ಸುಮಾರು 8 ಕೋಟಿ ರೂಪಾಯಿಗಳ ಬೆಲೆಯ ಉಣ್ಣೆಯನ್ನು ಪರದೇಶಗಳಿಗೆ ರಫ್ತುಮಾಡಲಾಗುತ್ತದೆ. ದೇಶದ ಆಂತರಿಕ ಬೇಡಿಕೆ ಅಂದರೆ ಮಿಲ್ಲುಗಳಿಗೆ ಹಾಗೂ ಗೃಹಕೈಗಾರಿಕೆಗಳಿಗೆ ವರ್ಷಕ್ಕೆ ಸುಮಾರು 32-63 ದಶಲಕ್ಷ ಪೌಂಡು ಉಣ್ಣೆಯ ಆವಶ್ಯಕತೆ ಇದೆ. ದೇಶದ ಬಹು ಸಂಖ್ಯಾತ ಜನರಿಗೆ ಉಣ್ಣೆಯ ಆವಶ್ಯಕತೆ ಇರುವುದಲ್ಲದೆ ನಮ್ಮ ಸಂರಕ್ಷಣಾ ಪಡೆಗಳಿಗೂ ಉಣ್ಣೆಯ ಬಟ್ಟೆಗಳ ಆವಶ್ಯಕತೆ ಅಧಿಕವಾಗಿದೆ. ದೇಶದ ಉಣ್ಣೆಯ ಆಂತರಿಕ ಬಳಕೆಯ ಸೇಕಡಾ ಪ್ರಮಾಣವನ್ನು ಕೆಳಗಿನಂತೆ 5 ಭಾಗಗಳಾಗಿ ವರ್ಗೀಕರಿಸಬಹುದು. (i) ಕಂಬಳಿಗಳ ತಯಾರಿಕೆಗೆ 49.6, (ii) ಬಟ್ಟೆ ಹಾಗೂ ಹೆಣೆಯುವ ನೂಲು ತಯಾರಿಸಲು 28.7, (iii) ಜಮಖಾನೆ ಹಾಗೂ ಹಾಸುಗಂಬಳಿಗಳಿಗೆ 11.6, (iv) ಗೃಹಕೈಗಾರಿಕೆಗೆ ಬೇಕಾದ ನೂಲು ತಯಾರಿಕೆಗೆ 6.8 (v) ಶಾಲು ತಯಾರಿಕೆ ಮುಂತಾದ ಇತರ ಉದ್ಯೋಗಗಳಿಗೆ 3.3. ಉಣ್ಣೆಯ ಗಿರಣಿಗಳು ಪಂಜಾಬ್, ಉತ್ತರ ಪ್ರದೇಶ, ಮುಂಬಯಿ, ಬೆಂಗಳೂರು ಮತ್ತು ಕಾಶ್ಮೀರಗಳಲ್ಲಿ ಹೆಚ್ಚು ಸಂಖ್ಯೆಯಲ್ಲಿವೆ.
ಕುರಿಯ ಮಾಂಸ ಬಳ್ಳೆಯ ಪೌಷ್ಟಿಕ ಆಹಾರವಾಗಿದ್ದು ಭಾರತದ ಬಹುಸಂಖ್ಯಾತ ಜನರಿಗೆ ಅತ್ಯವಶ್ಯವಾಗಿದೆ. ಭಾರತದ ಆಂತರಿಕ ಬೇಡಿಕೆ ದಿನೇ ದಿನೇ ಹೆಚ್ಚುತ್ತ ನಡೆದಿದೆ. ಕುರಿಯಿಂದ ದೊರೆವ ಮತ್ತೊಂದು ಹೆಚ್ಚುವಳಿಯೆಂದರೆ ಅದರ ಗೊಬ್ಬರ. ಕುರಿಯ ಗೊಬ್ಬರ ಬೆಳೆಗಳಿಗೆ ಮಹತ್ವದ ಆಹಾರಫಟಕಗಳನ್ನು ಒದಗಿಸುತ್ತದೆ. ಸಾಗುವಳಿ ಪ್ರದೇಶಗಳಲ್ಲಿ ಇದಕ್ಕೆ ಬಹಳ ಬೇಡಿಕೆಯುಂಟು. ಒಂದು ಕುರಿಯಿಂದ ವರ್ಷಕ್ಕೆ ಸುಮಾರು 0.5 ಟನ್ನಿನಿಂದ 0.7 ಟನ್ನಿನಷ್ಟು ಗೊಬ್ಬರ ದೊರಕುತ್ತದೆ. ಕುರಿಯ ಗೊಬ್ಬರದಲ್ಲಿ ಸಾರಜನಕ ಮತ್ತು ರಂಜಕಗಳ ಪ್ರಮಾಣ ದನಗಳ ಗೊಬ್ಬರದಲ್ಲಿರುವ ಪ್ರಮಾಣಕ್ಕಿಂತ ಇಮ್ಮಡಿ. ಕುರಿಗಳ ಹಾಲು, ಚರ್ಮದಿಂದಲೂ ಕೊಂಚಮಟ್ಟಗೆ ಉತ್ಪನ್ನ ಬರುತ್ತದೆ. ಕುರಿಗಳು ಹೆಚ್ಚು ಮಳೆಯಾಗುವ ಪ್ರದೇಶಗಳಲ್ಲಿ ಜೀವಿಸಲಾರವು. ಕಡಿಮೆ ಮಳೆಯಾಗುವ ಮತ್ತು ಒಣಹವೆಯ ಪ್ರದೇಶಗಳಲ್ಲಿ ಚೆನ್ನಾಗಿ ಅಭಿವೃದ್ಧಿ ಹೊಂದುತ್ತವೆ. ಮೂವತ್ತು ಅಂಗುಲಕ್ಕಿಂತ ಕಡಿಮೆ ಮಳೆಯಾಗುವ ಪ್ರದೇಶಗಳಲಿಯೇ ಕುರಿಗಳ ಸಂಖ್ಯೆ ನಿಬಿಡವಾಗಿದೆ. ಮಳೆ ಹೆಚ್ಚಾಗಿರುವ ಪ್ರದೇಶಗಳಲ್ಲಿ ಕುರಿಗಳ ರಕ್ಷಣೆಗೆ ಕೊಟ್ಟಿಗೆ ಅವಶ್ಯವಾಗಿ ಬೇಕು. ಜೌಗು ಪ್ರದೇಶ ಕುರಿಗಳಿಗೆ ಮಾರಕವೆನಿಸುವುದು. ತಮ್ಮ ಮುಂದಾಳನ್ನು ಹಿಂಬಾಲಿಸಿ ಹೋಗುವುದು ಕುರಿಗಳಲ್ಲಿ ಬಂದ ರಕ್ತಗತ ಗುಣ. ಈ ಕಾರಣದಿಂದ ಕುರಿ ಸಾಕುವವರು ತಮ್ಮ ಹಿಂಡುಗಳಲ್ಲಿ ಕೆಲವು ಆಡುಗಳನ್ನು ಸಾಕುತ್ತಾರೆ. ಸ್ಥಳದಿಂದ ಸ್ಥಳಕ್ಕೆ ಹೋಗುವಾಗ ಕುರಿಗಳು ಈ ಆಡುಗಳನ್ನು ಹಿಂಬಾಲಿಸಿ ಹೋಗುತ್ತವೆ. ಸಾಗುವಳಿ ಪ್ರದೇಶಗಳಲ್ಲಿ ಕುರಿಗಳನ್ನು ಸಾಕಿದವರು, ಕುರಿಗಳ ಈ ಸ್ವಭಾವದ ಲಾಭವನ್ನು ಚೆನ್ನಾಗಿ ಮಾಡಿಕೊಳ್ಳುತ್ತಾರೆ. ಕುರಿಗಳ ಆಯುರ್ಮಾನ ಸಾಮಾನ್ಯವಾಗಿ 10 ರಿಂದ 12 ವರ್ಷಗಳು. ಆದರೆ ಕುರಿ ಸಹಜವಾಗಿ ಸಾಯುವವರೆಗೆ ಅದನ್ನು ಯಾರೂ ಇರಗೊಡುವುದಿಲ್ಲ. ಅದರಿಂದ ಉತ್ಪಾದನೆ ಕಡಿಮೆಯಾದೊಡನೆ ಅದನ್ನು ಮಾಂಸಕ್ಕಾಗಿ ಮಾರುವುದುಂಟು. ಚೆನ್ನಾಗಿ ಸಾಕಿದ ನಿರೋಗಿ ಕುರಿಯನ್ನು 7 ವರ್ಷ ವಯಸ್ಸಿನವರೆಗೆ ಸಾಕುವರು. ಆದರೆ ಅಭಾವ ಪ್ರದೇಶಗಳಲ್ಲಿ 4 ಅಥವಾ 5 ವರ್ಷಗಳ ಅನಂತರ ಮಾರಿಬಿಡುವರು. ಟಗರು ಸರಿಯಾಗಿ ಬೆಳೆವಣಿಗೆ ಹೊಂದಿದ ಮೇಲೆ ಅಂದರೆ ಸುಮಾರು 10-12 ತಿಂಗಳ ವಯಸ್ಸಿಗೆ ಮಾರಲು ಯೋಗ್ಯವಾಗುತ್ತದೆಂದು ಹೇಳಬಹುದು.
ಬಾಹ್ಯ ಸಂಪರ್ಕಗಳು
ವರ್ಗ:ಪ್ರಾಣಿಗಳು ವರ್ಗ:ಸಾಕು ಪ್ರಾಣಿಗಳು
ಕಿಶೋರ್ ಕುಮಾರ್
thumb|ಕಿಶೋರ್ ಕುಮಾರ್ ಕಿಶೋರ್ ಕುಮಾರ್ (ಹಿಂದಿ: किशोर कुमार)
(ಆಗಸ್ಟ್ ೪, ೧೯೨೯ – ಅಕ್ಟೋಬರ್ ೧೩, ೧೯೮೭)
ಒಬ್ಬ ಭಾರತದ ಚಲನಚಿತ್ರ ಹಿನ್ನೆಲೆ ಗಾಯಕ ಮತ್ತು ನಟ. ಅವರು ಒಬ್ಬ ಗೀತಕಾರ, ಸಂಗೀತರಚನೆಕಾರ, ನಿರ್ಮಾಪಕ, ನಿರ್ದೇಶಕ, ಚಲನಚಿತ್ರ ಬರಹಗಾರ, ಚಿತ್ರಸಾಹಿತ್ಯ ಲೇಖಕರಾಗಿ ಕೂಡ ಗಮನಾರ್ಹವಾದ ಯಶಸ್ಸು ಸಾಧಿಸಿದರು.
ನಟನೆಯನ್ನೂ ಅಭ್ಯಾಸಮಾಡಿದ್ದರು ; ಆದರೆ ಅವರಿಗೆ ಯಶಸ್ಸು ದೊರೆತದ್ದು ಹಿಂಬದಿಗಾಯಕರಾಗಿ
ಕಿಶೋರ್ ಕುಮಾರ್ ಒಬ್ಬ ಸಮೃದ್ಧಿಭರಿತ ಗಾಯಕರಾಗಿದ್ದರು ಮತ್ತು ಹಿಂದಿ, ಬಂಗಾಳಿ, ಮರಾಠಿ, ಅಸ್ಸಾಮೀ, ಗುಜರಾತಿ, ಕನ್ನಡ, ಭೋಜ್‌ಪುರಿ, ಮಳಯಾಳಮ್ ಮತ್ತು ಒರಿಯಾ ಸಹಿತ ಹಲವಾರು ಭಾರತೀಯ ಭಾಷೆಗಳಲ್ಲಿ ಹಾಡಿದ್ದರು. ಮೊಹಮ್ಮದ್ ರಫೀ, ಮತ್ತು ಮುಕೇಶ್‌ರೊಂದಿಗೆ, ಅವರು ೧೯೫೦ರ ದಶಕದಿಂದ ೧೯೮೦ರ ದಶಕದ ಮಧ್ಯದವರೆಗೆ ಬಾಲಿವುಡ್‌ನ ಪ್ರಧಾನ ಪುರುಷ ಹಿನ್ನೆಲೆ ಗಾಯಕರಲ್ಲಿ ಒಬ್ಬರಾಗಿದ್ದರು.
ಮದುವೆ ಅವರಿಗೆ ಆಟವಾಗಿತ್ತು
ಅವರು ನಾಲ್ಕು ಬಾರಿ ಮದುವೆಯಾಗಿದ್ದರು ಮತ್ತು ಇಬ್ಬರು ಪುತ್ರರನ್ನು ಅಗಲಿದರು (ಅಮಿತ್ ಕುಮಾರ್, ಇವರು ಕೂಡ ಬಾಲಿವುಡ್ ಮತ್ತು ಬಂಗಾಳಿ ಚಲನಚಿತ್ರಗಳ ಹಿನ್ನೆಲೆ ಗಾಯನದಲ್ಲಿ ವೃತಿನಿರತರಾದರು, ಮತ್ತು ಸುಮಿತ್ ಕುಮಾರ್).
ಬಾಲ್ಯ
ಕಿಶೋರ್ ಕುಮಾರ್ (ಮೊದಲಿನ ಹೆಸರು ಆಭಾಸ್ ಕುಮಾರ್ ಗಾಂಗೂಲಿ) (ಬಂಗಾಳಿ :আভাষ কুমার গাঙ্গুলি) ಕೇಂದ್ರೀಯ ಪ್ರಾಂತಗಳು ಮತ್ತು ಬೇರಾರ್, ಬ್ರಿಟಿಷರ ಆಳ್ವಿಕೆಯ ಭಾರತದ (ಈಗಿನ ಮಧ್ಯ ಪ್ರದೇಶ ರಾಜ್ಯದಲ್ಲಿ) ಖಾಂಡ್ವಾ ಪಟ್ಟಣದ ಒಂದು ಬಂಗಾಳಿ ಕುಟುಂಬದಲ್ಲಿ ಜನಿಸಿದರು. ಅವರ ತಂದೆ ಕುಂಜಲಾಲ್ ಗಾಂಗೂಲಿ ವಕೀಲರಾಗಿದ್ದರು, ಮತ್ತು ಅವರ ತಾಯಿ ಗೌರಿ ದೇವಿ ಒಂದು ಶ್ರೀಮಂತ ಮನೆತನದಿಂದ ಬಂದವರು. ಆಭಾಸ್ ಕುಮಾರ್ ನಾಲ್ಕು ಮಕ್ಕಳ ಪೈಕಿ ಮೂರನೇಯವರು (ಅಶೋಕ್ ಕುಮಾರ್ (ಹಿರಿಯ ಪುತ್ರ), ಸತೀ ದೇವಿ, ಮತ್ತು ಅನೂಪ್ ಕುಮಾರ್ ಇತರ ಮೂರು ಮಕ್ಕಳು).
ಮನೆಯ ವಾತಾವರಣ ನಟನ-ಕಲೆಗೆ ಸಹಕಾರಿಯಾಗಿತ್ತು
ಆಭಾಸ್ ಗಾಂಗೂಲಿ ಇನ್ನೂ ಮಗುವಾಗಿದ್ದಾಗ, ಅಶೋಕ್ ಕುಮಾರ್ ಒಬ್ಬ ಜನಪ್ರಿಯ ಬಾಲಿವುಡ್ ನಟರಾದರು. ನಂತರ, ಅನೂಪ್ ಕುಮಾರ್ ಕೂಡ ಅಶೋಕ್ ಕುಮಾರ್ ಸಹಾಯದಿಂದ ಚಲನಚಿತ್ರದಲ್ಲಿ ಪ್ರವೇಶಿಸಿದರು. ತನ್ನ ಸಹೋದರರೊಂದಿಗೆ ಸಮಯ ಕಳೆಯುತ್ತ, ಆಭಾಸ್ ಕುಮಾರ್ ಕೂಡ ಚಲನಚಿತ್ರ ಮತ್ತು ಸಂಗೀತದಲ್ಲಿ ಬಹಳ ಆಸಕ್ತಿ ವಹಿಸಲು ಆರಂಭಿಸಿದನು. ಅವನು ಗಾಯಕ-ನಟ ಕುಂದನ್ ಲಾಲ್ ಸೈಗಲ್‌ರ ಅಭಿಮಾನಿಯಾದನು (ಸೈಗಲ್‌ರನ್ನು ತನ್ನ ಗುರುವೆಂದು ಭಾವಿಸಿದ್ದನು).
ಹಿಂದಿ ಚಲನಚಿತ್ರದಲ್ಲಿ ಆರಂಭದ ದಿನಗಳು
ಅಶೋಕ್ ಕುಮಾರ್ ಒಬ್ಬ ಬಾಲಿವುಡ್ ಮುಖ್ಯನಟನಾದ ಬಳಿಕ, ಗಾಂಗೂಲಿ ಕುಟುಂಬ ಮುಂಬೈಗೆ ನಿಯಮಿತವಾಗಿ ಭೇಟಿ ನೀಡತೊಡಗಿತು. ಆಭಾಸ್ ಕುಮಾರ್ ತನ್ನ ಹೆಸರನ್ನು ಕಿಶೋರ್ ಕುಮಾರ್ ಎಂದು ಬದಲಾಯಿಸಿಕೊಂಡನು ಮತ್ತು ಅವನ ಸಹೋದರ ಕೆಲಸ ಮಾಡುತ್ತಿದ್ದ ಬಾಂಬೆ ಟಾಕೀಸ್‌ನಲ್ಲಿ ವೃಂದಗಾಯಕನಾಗಿ ತನ್ನ ಚಲನಚಿತ್ರ ವೃತ್ತಿಯನ್ನು ಆರಂಭಿಸಿದನು. ನಟನಾಗಿ ಅವರ ಮೊದಲ ಚಿತ್ರ, ಅಶೋಕ್ ಕುಮಾರ್ ಮುಖ್ಯ ಪಾತ್ರದಲ್ಲಿ ಅಭಿನಯಿಸಿದ್ದ, ಶಿಕಾರಿ (೧೯೪೬). ಸಂಗೀತ ನಿರ್ದೇಶಕ ಖೇಮ್‌ಚಂದ್ ಪ್ರಕಾಶ್ ಇವರಿಗೆ ಚಿತ್ರ ಜಿದ್ದಿಯಲ್ಲಿ (೧೯೪೮) ಮರ್‌ನೇ ಕಿ ದುಆಯೇಂ ಕ್ಯೂ ಮಾಂಗು ಹಾಡು ಹಾಡಲು ಅವಕಾಶ ಕೊಟ್ಟರು. ಇದರ ನಂತರ, ಕಿಶೋರ್ ಕುಮಾರ್‌ರಿಗೆ ಹಲವು ಕೆಲಸಗಳು ದೊರೆತವು, ಆದರೆ ಅವರು ಚಲನಚಿತ್ರ ವೃತ್ತಿಯ ಬಗ್ಗೆ ಬಹಳ ಗಂಭೀರವಾಗಿರಲಿಲ್ಲ. ೧೯೪೯ರಲ್ಲಿ, ಅವರು ಮುಂಬೈಯಲ್ಲಿ ನೆಲೆಸಲು ನಿರ್ಧರಿಸಿದರು.
ನಿಧನ
ಕಿಶೋರ್ ಕುಮಾರ್, ಅಕ್ಟೋಬರ್ ೧೯೮೭ರಲ್ಲಿ, ತೀವ್ರ ಹೃದಯಾಘಾತದಿಂದ ನಿಧನರಾದರು.
ವರ್ಗ:ಭಾರತೀಯ ಗಾಯಕರು ವರ್ಗ:ಭಾರತೀಯ ಚಲನಚಿತ್ರ ಗಾಯಕರು
ಗಿಲಿಕೆ
thumb|೧೬ನೇ ಮತ್ತು ೧೭ನೇ ಶತಮಾನದ ಗಿಲಿಕೆಗಳು
ಗಿಲಿಕೆಯು ಶಬ್ದಮಾಡುವ ಒಂದು ಆಟಿಕೆ. ಇದನ್ನು ನಿರ್ದಿಷ್ಟವಾಗಿ ಒಂದು ಶಿಶುವಿನ ಮೋಜಿಗಾಗಿ ಉತ್ಪಾದಿಸಲಾಗುತ್ತದೆ. ಗಿಲಿಕೆಗಳನ್ನು ಪ್ರಾಚೀನ ಕಾಲದಿಂದ ಈ ಉದ್ದೇಶಕ್ಕಾಗಿ ಬಳಸಲಾಗಿದೆ, ಮತ್ತು ಇವು ಇಂದ್ರಿಯಗಳನ್ನು ಉದ್ರೇಕಿಸಿ ಶಿಶುವಿನ ಕೈ ಹಾಗೂ ಕಣ್ಣಿನ ನಡುವಿನ ಸಮನ್ವಯವನ್ನು ಸುಧಾರಿಸುತ್ತವೆ ಎಂದು ಮಕ್ಕಳ ಬೆಳವಣಿಗೆಯ ತಜ್ಞರು ನಂಬುತ್ತಾರೆ.
ಗಿಲಿಕೆಗಳನ್ನು ಕಟ್ಟಿಗೆ, ಪ್ಲಾಸ್ಟಿಕ್ ಅಥವಾ ಬಟ್ಟೆಯಿಂದ ತಯಾರಿಸಬಹುದು. ಅನೇಕ ಗಿಲಿಕೆಗಳು ಹೊಳೆಯುವ ಬಣ್ಣಗಳನ್ನು ಹೊಂದಿದ್ದು ಪ್ರಾಣಿ ಅಥವಾ ಹೂವಿನ ಆಕಾರಗಳಲ್ಲಿ ಇರುತ್ತವೆ, ಮತ್ತು ಅಲುಗಾಡಿಸಿದಾಗ ಸಾಮಾನ್ಯವಾಗಿ ಶಬ್ದಮಾಡುತ್ತವೆ. ಈ ಶಬ್ದಗಳು ಕಟ್ಟಿಗೆಯ ಗಿಲಿಕೆಗಳಿಗೆ ಸಾಮಾನ್ಯವಾದ ನೀರಸ ಶಬ್ದಗಳಿಂದ ಹಿಡಿದು ಲೋಹದ ಗಿಲಿಕೆಗಳು ಮಾಡುವ ಕಿಂಕಿಣಿ ಅಥವಾ ಗಂಟೆಯಂಥ ಶಬ್ದಗಳವರೆಗೆ ವ್ಯಾಪಿಸುತ್ತವೆ.
ಉಲ್ಲೇಖಗಳು
ವರ್ಗ:ಆಟಿಕೆಗಳು
ಕ್ಯಾಲಿಫೊರ್ನಿಯ
ಕ್ಯಾಲಿಫೊರ್ನಿಯ ಅಮೇರಿಕ ಸಂಯುಕ್ತ ಸಂಸ್ಥಾನದಲ್ಲಿನ ಅತ್ಯಂತ ಜನನಿಬಿಡ ರಾಜ್ಯ, ಮತ್ತು ವಿಸ್ತೀರ್ಣದಲ್ಲಿ ಮೂರನೆಯ ಅತಿ ದೊಡ್ಡ ರಾಜ್ಯವಾಗಿದೆ. ಇದು ಶಾಂತ ಮಹಾಸಾಗರದ ಪಕ್ಕದಲ್ಲಿ ಅಮೇರಿಕ ದೇಶದ ಪಶ್ಚಿಮ ಕರಾವಳಿಯಲ್ಲಿ ಸ್ಥಿತವಾಗಿದೆ. ಇದರ ಉತ್ತರದಲ್ಲಿ ಆರೆಗಾನ್, ಪೂರ್ವದಲ್ಲಿ ನವಾಡ, ದಕ್ಷಿಣಪೂರ್ವದಲ್ಲಿ ಆರಿಜೋನ, ದಕ್ಷಿಣದಲ್ಲಿ ಮೆಕ್ಸಿಕೋದ ರಾಜ್ಯವಾದ ಬಾಹಾ ಕ್ಯಾಲಿಫೊರ್ನಿಯವನ್ನು ಗಡಿಯಾಗಿ ಹೊಂದಿದೆ. ಲಾಸ್ ಏಂಜಲೆಸ್, ಸ್ಯಾನ್ ಡಿಯೇಗೊ, ಸ್ಯಾನ್ ಹೋಸೆ, ಮತ್ತು ಸ್ಯಾನ್ ಫ್ರಾನ್ಸಿಸ್ಕೊ ಇದರ ನಾಲ್ಕು ಅತಿ ದೊಡ್ಡ ನಗರಗಳು.
ಕ್ಯಾಲಿಫೋರ್ನಿಯವು ಅಮೆರಿಕ ಸಂಯುಕ್ತಸಂಸ್ಥಾನದ ನೈಋತ್ಯ ಭಾಗದಲ್ಲಿ, ಪೆಸಿಫಿಕ್ ಸಾಗರ ತೀರದಲ್ಲಿದೆ.
`ಚಿನ್ನದ ರಾಜ್ಯವೆಂದು ಇದಕ್ಕೆ ಅಡ್ಡ ಹೆಸರುಂಟು. ಆರಂಭದಲ್ಲಿ ಏಕಪ್ರಕಾರವಾಗಿ ಇಲ್ಲಿ ಚಿನ್ನ ಸಿಕ್ಕುತ್ತಿದ್ದುದೇ ಈ ಹೆಸರಿಗೆ ಕಾರಣ. ಉತ್ತರದಲ್ಲಿ ಅರೆಗನ್, ಪೂರ್ವದಲ್ಲಿ ನೆವಾಡ ಮತ್ತು ಆರಿಜೋóನ, ದಕ್ಷಿಣದಲ್ಲಿ ಮೆಕ್ಸಿಕೋದ ಕೆಳ ಕ್ಯಾಲಿಫೋರ್ನಿಯ ಪ್ರದೇಶ, ಪಶ್ಚಿಮಕ್ಕೆ ಪೆಸಿಫಿಕ್ ಸಾಗರ-ಇವು ಇದರ ಮೇರೆಗಳು. ಉ.ಅ.32030'-420 ಮತ್ತು ಪ.ರೇ.1140-124029' ನಡುವೆ ಹಬ್ಬಿರುವ ಈ ರಾಜ್ಯದ ವಿಸ್ತೀರ್ಣ, 2,120 ಚ.ಮೈ. ಜಲಪ್ರದೇಶವೂ ಸೇರಿ, 1,58,693 ಚ.ಮೈ. ಇದು ವಿಸ್ತೀರ್ಣದಲ್ಲಿ ಅಮೆರಿಕ ಸಂಯುಕ್ತಸಂಸ್ಥಾನದ ಮೂರನೆಯ ರಾಜ್ಯ, ಇದಕ್ಕೆ 1,264 ಮೈ. ಉದ್ದದ ಕರಾವಳಿ ಇದೆ.
ಭೌತಲಕ್ಷಣ
ಕ್ಯಾಲಿಫೋರ್ನಿಯದ ಪಶ್ಚಿಮ ತೀರದಲ್ಲಿ ಪರ್ವತ ಸೆರಗೊಂದು ಹಾದುಹೋಗಿವೆ. ರಾಜ್ಯದ ಪೂರ್ವಭಾಗದಲ್ಲಿ ಪರ್ವತಶ್ರೇಣಿ ಇದೆ. ಎರಡು ತುದಿಗಳಲ್ಲೂ ಇದು ಕ್ಯಾಲಿಫೋರ್ನಿಯದ ಮಧ್ಯಭಾಗ. ಪೆಸಿಫಿಕ್ ತೀರದ ಪರ್ವತಶ್ರೇಣಿಯ ಅಗಲ 20-40 ಮೈ. ಇಲ್ಲಿ ಹುಟ್ಟುವ ಸಣ್ಣ ನದಿಗಳು ಕಂದರಗಳನ್ನು ಕೊರೆದು ಹರಿದು ಧುಮ್ಮಿಕ್ಕುತ್ತವೆ. ಪೂರ್ವಶ್ರೇಣಿಯ ಎತ್ತರ 2,000'-8.000'. ಸ್ಯಾನ್ ಫ್ರಾನ್ಸಿಸ್ಕೋ ಕೊಲ್ಲಿಯ ಬಳಿಯಲ್ಲಿಯ ಶಿಖರಗಳು ಸುಮಾರು 4,000' ಎತ್ತರವಾಗಿವೆ. ಅವುಗಳಲ್ಲಿ ಮುಖ್ಯವಾದವು ಡಿಯಾಬ್ಲೊ (3,849'); ಸೇಂಟ್ ಹೆಲೆನಾ (4,343'). ಇಲ್ಲಿಂದ ಉತ್ತರಕ್ಕೂ ದಕ್ಷಿಣಕ್ಕೂ ಹಬ್ಬಿರುವ ಶ್ರೇಣಿಯ ಎತ್ತರ ಹೆಚ್ಚು. ರಾಜ್ಯದ ಪೂರ್ವಶ್ರೇಣಿ ಸಿಯೆರ ನೆವಾಡ 400 ಮೈ. ಉದ್ದಕ್ಕೆ ಹಬ್ಬಿದೆ. ಪೂರ್ವದ ಶ್ರೇಣಿ ಪಶ್ಚಿಮದ ಶ್ರೇಣಿಗಿಂತ ಉನ್ನತವಾದ್ದು. ಇದರ ನಡುನಡುವೆ 2,000'-5,000' ಆಳದ ಕಮರಿಗಳುಂಟು. ಈ ಶ್ರೇಣಿಯ ಪೂರ್ವದ ಪಕ್ಕ ಬಹಳ ಕಡಿದಾಗಿದೆ. ಕಣಿವೆಗಳು ಕಡಿಮೆ. ಅತ್ಯಂತ ತಗ್ಗಿನ ಕಣಿವೆ ಫ್ರೆಜ್óನೋ (9,000'). ಹೆಚ್ಚು ಸಂಚಾರವಿರುವುದು ಟೈಯೋಗಾ ಕಣಿವೆಯಲ್ಲಿ (11,000'). ಶ್ರೇಣಿಯಲ್ಲಿ 14,000' ಗಿಂತ ಎತ್ತರವಾಗಿರುವ ಶಿಖರಗಳು ನಾಲ್ಕು. ಅತ್ಯುನ್ನತ ಶಿಖರ ಹ್ವಿಟ್ನಿ (14,495').
ಕ್ಯಾಲಿಫೋರ್ನಿಯದ ಪರ್ವತದೃಶ್ಯ ಅತ್ಯಂತ ರಮಣೀಯವಾದ್ದು. ಓವೆನ್ಸ್ ಸರೋವರದ ಎದುರಿಗೆ ಹತ್ತು ಮೈ. ದೂರದಲ್ಲಿ 10,000' ಕೆಳಕ್ಕಿಳಿಯುವ ಗ್ರಾನೈಟ್ ಶೃಂಗಗಳ ಸಾಲು, ಸುತ್ತಣ ಮೈದಾನದಿಂದ ಥಟ್ಟನೆ 11,000' ಮೇಲೆದ್ದು ನಿಂತಿರುವ ಹಿಮಾಚ್ಛಾದಿತ ಷ್ಯಾಸ್ತ ಶಿಖರ, ಕರಾವಳಿಯ ಶ್ರೇಣಿಯ ಕಣಿವೆಗಳು, ಕಿಂಗ್ಸ್ ನದಿಯ ದಕ್ಷಿಣ ಕವಲು-ಒಂದೊಂದೂ ವಿಶಿಷ್ಟ ಸೌಂದರ್ಯಯುಕ್ತವಾದ್ದು. ಯೂಸೆಮಿಟಿ ಕಣಿವೆಯ ದೃಶ್ಯವಂತೂ ಅಸದೃಶ. ಕ್ಯಾಲಿಫೋರ್ನಿಯದ ಪರ್ವತಗಳ ರಮ್ಯ ಸನ್ನಿವೇಶಗಳು ಹಿಂದೊಮ್ಮೆ ಇಲ್ಲಿದ್ದ ಹಿಮನದಿಗಳ ನಗ್ನೀಕರಣ ಕಾರ್ಯಗಳಿಂದ ಸಂಭವಿಸಿದಂಥವು. ಆಳವಾದ ಕಮ್ಮರಿಗಳು ನದಿಗಳ ಕೊರೆತದ ಫಲ. ಕ್ಯಾಲಿಫೋರ್ನಿಯದಲ್ಲಿ ಅನೇಕ ಸರೋವರಗಳೂ ಉಂಟು. ಇವುಗಳಲ್ಲಿ ಅತ್ಯಂತ ಸುಂದರವಾದ್ದು ಟಾಹೋ. ಇದು ಸಮುದ್ರಮಟ್ಟದಿಂದ 6,229' ಎತ್ತರದಲ್ಲಿದೆ. ಇದರ ಸುತ್ತಲೂ 4,000'-5,000' ಮೇಲೆದ್ದಿರುವ ಶೃಂಗಗಳು ಭವ್ಯತೆಯ ಪರಾಕಾಷ್ಠೆಯನ್ನು ಮುಟ್ಟಿಸುತ್ತವೆ.
ಪರ್ವತಶ್ರೇಣಿಯ ಉತ್ತರ ಭಾಗ ಬಹುತೇಕ ಲಾವದಿಂದ ಆವೃತವಾದ್ದು. ಇಲ್ಲಿ ಅನೇಕ ಕುಳಿಗಳೂ ಬೂದಿ ಗುಡ್ಡಗಳೂ ಉಂಟು. ಅಗ್ನಿ ಪರ್ವತ ಶಿಖರಗಳಲ್ಲಿ ಕೆಲವು ಇತ್ತೀಚಿನವು. ಇವುಗಳಲ್ಲಿ ಷಾಸ್ತ ಶಿಖರ ಒಂದು. ಓವೆನ್ಸ್ ಕಣಿವೆಯಲ್ಲಿ ಮೃತ ಹೊಂದಿದ ಮತ್ತು ಸುಪ್ತ ಜ್ವಾಲಾಮುಖಿಗಳ ಗುಚ್ಛವೊಂದುಂಟು.
ಕ್ಯಾಲಿಫೋರ್ನಿಯದ ತೀರಪ್ರದೇಶಗಳಲ್ಲಿ ಭೂಕಂಪಗಳಾಗುತ್ತಿರುತ್ತವೆ. 1812ರಲ್ಲಿ ಸಂಭವಿಸಿದ ಭೂಕಂಪದಿಂದ ಕ್ಯಾಲಿಫೋರ್ನಿಯದ ದಕ್ಷಿಣ ಭಾಗದಲ್ಲಿ ನಷ್ಟವುಂಟಾಯಿತು. 1868ರಲ್ಲಿ ಸ್ಯಾನ್‍ಫ್ರಾನ್ಸಿಸ್ಕೋ ಪ್ರದೇಶದಲ್ಲಿ ಭಾರಿ ಭೂಕಂಪವಾಯಿತು. 1872ರಲ್ಲಿ ನೆವಾಡ ರಾಜ್ಯ ಮತ್ತು ಸಿಯೆರ ಪ್ರದೇಶ ಕಂಪಿಸಿತು. 1906ರಲ್ಲಿ ಸ್ಯಾನ್ ಫ್ರಾನ್ಸಿಸ್ಕೋ ನಗರಕ್ಕೆ ಬಹಳ ನಷ್ಟವಾಯಿತು. 1925ರಲ್ಲಿ ಸ್ಯಾಂಟ ಬಾರ್ಬರ ತೀವ್ರ ಕಂಪನಕ್ಕೊಳಗಾಯಿತು.
ಉತ್ತರ ದಕ್ಷಿಣಗಳಲ್ಲಿ ಕೂಡಿಕೊಂಡಂತಿರುವ ಪೂರ್ವ ಪಶ್ಚಿಮ ಪರ್ವತಶ್ರೇಣಿಗಳ ನಡುವೆ ಇರುವ ಕಣಿವೆ ಕ್ಯಾಲಿಫೋರ್ನಿಯದ ಮಧ್ಯಭಾಗ. ಸ್ಯಾನ್‍ಫ್ರಾನ್ಸಿಸ್ಕೋದ ಗೋಲ್ಡನ್ ಗೇಟ್‍ನ ಹಿಂಬದಿಯಲ್ಲಿ ಮಾತ್ರ ಇದು ಹೊರಕ್ಕೆ ತೆರೆದುಕೊಂಡಿದೆ. ಒಳನಾಡಿನ ನೀರೆಲ್ಲ ಹರಿದುಹೋಗಲು ಇರುವ ತೆರವು ಇದೊಂದೇ. ಈ ಕಣಿವೆಯ ಉದ್ದ 450 ಮೈ. ಸರಾಸರಿ ಅಗಲ 40 ಮೈ. ಕಣಿವೆ ಪ್ರದೇಶದ ಉತ್ತರ ಭಾಗದಲ್ಲಿ ಸ್ಯಾಕ್ರಮೆಂಟೊ ನದಿಯೂ ದಕ್ಷಿಣ ಭಾಗದಲ್ಲಿ ಸ್ಯಾನ್ ವಾಕೀನ್ ನದಿಯೂ ಹರಿಯುತ್ತವೆ. ಸಮುದ್ರಕ್ಕೆ ಸ್ವಲ್ಪದೂರ ಇರುವಾಗ ಸ್ಯಾಕ್ರಮೆಂಟೊ ನದಿಯನ್ನು ಸ್ಯಾನ್ ವಾಕೀನ್ ಕೂಡಿಕೊಳ್ಳುತ್ತದೆ. ಸಾಗರ ತೀರದ ಪರ್ವತಗಳಿಂದ ನಡುವಣ ಕಣಿವೆಯತ್ತ ಯಾವ ಜೀವನದಿಯೂ ಹರಿಯುವುದಿಲ್ಲ. ರಾಜ್ಯದ ಪೂರ್ವಭಾಗದಿಂದ ಸ್ಯಾಕ್ರಮೆಂಟೊ ಮತ್ತು ಸ್ಯಾನ್ ವಾಕೀನ್ ನದಿಗಳಿಗೆ ಅನೇಕ ನದಿಗಳು ಬಂದು ಕೂಡುತ್ತವೆ. ಸ್ಯಾಕ್ರಮೆಂಟೊದ ಪ್ರಮುಖ ಉಪನದಿ ಫೆದರ್. ಇಲ್ಲಿಯ ಅನೇಕ ನದಿಗಳು ನಡುವೆಯೇ ಬತ್ತಿಹೋಗುತ್ತವೆ; ಇಲ್ಲವೇ ಡೆತ್‍ಕಣಿವೆಯಲ್ಲಿ ಕಂಡುಬರುವಂತೆ ಸ್ವಲ್ಪದೂರ ಭೂಮಿಯೊಳಗೆ ಹರಿದು ಇಂಗಿಹೋಗುತ್ತವೆ.
ಪಾಯಿಂಟ್ ಕನ್‍ಸೆಪ್‍ಷನ್‍ಗೆ ದಕ್ಷಿಣದ ಕರಾವಳಿ ಫಲವತ್ತಾದ್ದು. ಒಳನಾಡ ಮರುಭೂಮಿಗೂ ಇದಕ್ಕೂ ನಡುವೆ ಉತ್ತುಂಗ ಪರ್ವತಶ್ರೇಣಿಯುಂಟು. 5,000'-7,000' ಎತ್ತರವಿರುವ ಈ ಶ್ರೇಣಿಯಲ್ಲಿ 10,000'ಗೂ ಎತ್ತರವಿರುವ ಕೆಲವು ಶಿಖರಗಳುಂಟು. ಇವುಗಳಲ್ಲಿ ಸ್ಯಾನ್ ಬರ್ನಡೀನೋ (11,630'), ಸ್ಯಾನ್ ಜಸಿಂಟೋ (10.805'), ಸ್ಯಾನ್ ಅಂಟೋನಿಯೋ (10,080') ಮುಖ್ಯವಾದವು. ಈ ಶ್ರೇಣಿಯಲ್ಲಿ ಅನೇಕ ಕಣಿವೆಗಳಿವೆ. ರೈಲುಮಾರ್ಗಗಳು ಈ ಕಣಿವೆಗಳ ಮೂಲಕ ತೀರಪ್ರದೇಶಕ್ಕೆ ಸಾಗುತ್ತವೆ. ದಕ್ಷಿಣ ಕ್ಯಾಲಿಫೋರ್ನಿಯದಲ್ಲಿ ಬಿಸಿಲು ಹೆಚ್ಚು. ಇಲ್ಲಿಯ ಪ್ರದೇಶ ಬಹುಮಟ್ಟಿಗೆ ಬಂಜರು. ಕೆರ್ನ್, ಲಾಸ್ ಆಂಜೆಲೆಸ್ ಮತ್ತು ಸಾನ್ ಬರ್ನಡೀನೋ ಪ್ರದೇಶಗಳ ಭಾಗಗಳನ್ನು ಮೊಹಾವೆ ಮರಳುಗಾಡು ಆಕ್ರಮಿಸಿಕೊಂಡಿದೆ. ದಕ್ಷಿಣ ಕ್ಯಾಲಿಫೋರ್ನಿಯದಲ್ಲಿ ಸಮುದ್ರಕ್ಕೆ ಹರಿಯುವ ನದಿಗಳಿಲ್ಲ. ಸಾನ್ ಡಿಯೇಗೋ, ಇಂಪೀರಿಯಲ್ ಮತ್ತು ರಿವರ್‍ಸೈಡ್ ಪ್ರದೇಶಗಳಲ್ಲಿ ಕೆಲವು ಹೊಳೆಗಳು ಹರಿಯುತ್ತವೆ.
ಡೆತ್ ಕಣಿವೆ ಇರುವುದು ಓವೆನ್ಸ್ ಸರೋವರದ ಪೂರ್ವಕ್ಕೆ, 40 ಮೈ. ದೂರದಲ್ಲಿ. ಅಮರ್ಗೋಸಾ ನದಿ ನೆವಾಡ ರಾಜ್ಯದಿಂದ ಈ ಕಣಿವೆಯನ್ನು ಹೊಕ್ಕು ಇಲ್ಲಿಯ ಉಪ್ಪುಭೂಮಿಯಲ್ಲಿ ಬತ್ತಿಹೋಗುತ್ತದೆ. ಬೋರ್ಯಾಕ್ಸ್, ನೈಟ್ರೇಟ್ ಆಫ್ ಸೋಡ ಇವು ಇಲ್ಲಿ ಸಿಗುತ್ತವೆ. ಇಡೀ ಖಂಡದ ಅತ್ಯಂತ ತಗ್ಗಿನ ಪ್ರದೇಶ ಡೆತ್ ಕಣಿವೆಯಲ್ಲಿದೆ. ಇದು ಇರುವುದು ಸಮುದ್ರ ಮಟ್ಟಕ್ಕಿಂತ 282' ಕೆಳಗೆ.
ವಾಯುಗುಣ
ಕ್ಯಾಲಿಫೋರ್ನಿಯದ ವಾಯುಗುಣ ವಿಶಿಷ್ಟವಾದ್ದು: ತೀರ ಪ್ರದೇಶದಲ್ಲಿ ಉಷ್ಣತೆಯ ಅಂತರ ಕಡಿಮೆ. ಪರ್ವತಪ್ರದೇಶಗಳಲ್ಲಿ ಹೊರತು ಇತರ ಕಡೆಗಳಲ್ಲಿ ಚಳಿಗಾಲದಲ್ಲಿ ಉಷ್ಣತೆ ಬಹಳ ಕಡಿಮೆಯಿರುವುದಿಲ್ಲ. ಸಿಯೆರ ಪರ್ವತ ಭಾಗದಲ್ಲೂ ವಾಯವ್ಯ ಕೌಂಟಿಗಳಲ್ಲೂ 40" ಗಿಂತ ಹೆಚ್ಚು ಮಳೆಯಾಗುತ್ತದೆ. ಇನ್ಯೋ, ಕರ್ನ್, ಸ್ಯಾನ್ ಬರ್ನಡೀನೋ ಮತ್ತು ಇಂಪೀರಿಯಲ್ ಕೌಂಟಿಗಳಲ್ಲಿ ಅಲ್ಲಿ ಮಳೆ 10"ಗಿಂತ ಕಡಿಮೆ. ಉಳಿದ ಕಡೆ ಸರಾಸರಿ ಮಳೆ 10"-20". 6,000'-7,000' ಗಿಂತ ಎತ್ತರವಿರುವ ಪರ್ವತಗಳಲ್ಲಿ ಅವಪತನವಾಗುವುದು ಹಿಮರೂಪದಲ್ಲಿ. ಇದು ಬೇಸಗೆಯಲ್ಲಿ ಕರಗಿ ಹರಿದು ನೀರಾವರಿಗೆ ಅನುಕೂಲ ಕಲ್ಪಿಸಿದೆ. ಸ್ಯಾನ್ ಫ್ರಾನ್‍ಸಿಸ್ಕೋಗೆ ಉತ್ತರದಲ್ಲಿ ಮೇ-ಸೆಪ್ಟೆಂಬರ್ ನಡುವೆ ರಾತ್ರಿಯ ವೇಳೆ ಮಂಜು ಬೀಳುತ್ತದೆ. ರಾಜ್ಯದ ಆಗ್ನೇಯ ಭಾಗದಲ್ಲಿ ಬಿಸಿಲು ಹೆಚ್ಚು. ಕಾಲೊರಾಡೋ ಮರುಭೂಮಿಯೂ ಅದರ ಅಂಚಿನ ಆರಿಜೋóನ ರಾಜ್ಯದ ಹೀಲ ಕಣಿವೆಯೂ ಅಮೆರಿಕ ಸಂಯುಕ್ತಸಂಸ್ಥಾನದ ಅತ್ಯಂತ ಉಷ್ಣತೆಯ ಪ್ರದೇಶಗಳು. ಪೆಸಿಫಿಕ್ ಸಾಗರದ ದಕ್ಷಿಣ ಅಂಚಿನ ಉಷ್ಣತೆ 1240-1290 ಫ್ಯಾ. ರಾಜ್ಯದ ಅತ್ಯಂತ ಕಡಿಮೆ ಉಷ್ಣತೆ ಇರುವುದು ತಾಹೋ ಸರೋವರದ ಬಳಿ. ಅಲ್ಲಿ ಉಷ್ಣತೆ 200-360 ಫ್ಯಾ. ಇರುವುದುಂಟು.
ಸಸ್ಯಪ್ರಾಣಿಜೀವನ: ಕ್ಯಾಲಿಫೋರ್ನಿಯ ರಾಜ್ಯದ ಸಸ್ಯಪ್ರಾಣಿಜೀವನ ವೈವಿಧ್ಯಮಯವಾದ್ದು. ಇಲ್ಲಿಯ ಅರಣ್ಯಗಳಲ್ಲಿ ಪೈನ್ ಮತ್ತು ರೆಡ್‍ವುಡ್ ಮರಗಳು ಯಥೇಚ್ಛವಾಗಿವೆ. ಈ ರಾಜ್ಯದಲ್ಲಿ ಸಸ್ತನಿಪ್ರಾಣಿಗಳ 400 ಪ್ರಭೇದಗಳುಂಟು. ಅವುಗಳಲ್ಲಿ ಪ್ರಮುಖವಾದವು ಪಾಕೆಟ್ ಗೋಫರ್, ಕರಿಬಾಲದ ಮೊಲ, ಕ್ಯಾಲಿಫೋರ್ನಿಯ ಬ್ಯಾಡ್ಜರ್, ಕಯೋಟ್, ಯನ ಕೂಗರ್, ಕಾಡುಕುರಿ, ಜಿಂಕೆ ಮತ್ತು ಎಲ್ಕ್. ಇಲ್ಲಿಯ ಪಕ್ಷಿಪ್ರಭೇದಗಳು 600. ಕ್ವೇಲ್, ಪಾರಿವಾಳ, ಗೂಬೆ, ಹಮಿಂಗ್‍ಬರ್ಡ್ ಮುಂತಾದ ಅನೇಕ ಪಕ್ಷಿಗಳುಂಟು.
ಆರ್ಥಿಕತೆ
ಕ್ಯಾಲಿಫೋರ್ನಿಯ ಕಡಲ ತೀರದಲ್ಲಿ ಆಧುನಿಕ ರೀತಿಯಲ್ಲಿ ಮೀನುಗಾರಿಕೆ ಅಭಿವೃದ್ಧಿಯಾಗಿದೆ. ಮೀನು ಹಿಡಿಯುವ ಮುಖ್ಯ ರೇವುಗಳು ಯುರೀಕ, ಸ್ಯಾನ್ ಫ್ರಾನ್ಸ್‍ಸ್ಕೋ, ಮಾಂಟೆರೇ, ಸ್ಯಾಂಟ ಬಾರ್ಬರ, ಲಾಸ್ ಆಂಜೆಲೆಸ್ ಮತ್ತು ಸ್ಯಾನ್ ಡಿಯೇಗೋ.
1869ರಲ್ಲಿ ಸೆಂಟ್ರಲ್ ಪೆಸಿಫಿಕ್ ಮತ್ತು ಯೂನಿಯನ್ ಪೆಸಿಫಿಕ್ ರೈಲುಮಾರ್ಗಗಳನ್ನು ಸೇರಿಸಿದಾಗ ಪೆಸಿಫಿಕ್ ತೀರದಿಂದ ಅಟ್ಲಾಂಟಿಕ್ ತೀರದ ವರೆಗೆ ರೈಲ್ವೆ ಸಂಪರ್ಕ ಏರ್ಪಡಿಸಿದ ಫಲವಾಗಿ ಸಾರಿಗೆ ಬಹಳ ಶೀಘ್ರವಾಗಿ ಬೆಳೆಯಿತು. 1919ರ ತರುವಾಯ ಅನೇಕ ಹೆದ್ದಾರಿಗಳು ಅಭಿವೃದ್ಧಿ ಹೊಂದಿದುವು. ಈ ರಾಜ್ಯದಲ್ಲಿ ವಾಹನ ಸಂಚಾರ ಹೆಚ್ಚು. ಇಬ್ಬರಿಗೆ ಒಂದರಂತೆ ಇಲ್ಲಿ ಮೋಟಾರ್ ಕಾರುಗಳಿವೆ.
ಕ್ಯಾಲಿಫೋರ್ನಿಯದ ರೇವುಗಳಿಂದ ವಿಶ್ವದ ವಿವಿಧ ಭಾಗಗಳಿಗೆ ಸಮುದ್ರಯಾನ ಸೌಲಭ್ಯವುಂಟು. ಸ್ಯಾನ್‍ಫ್ರಾನ್ಸಿಸ್ಕೋ ಮತ್ತು ಲಾಸ್ ಆಂಜೆಲೆಸ್ ರೇವುಗಳಿಂದ ವಿಶ್ವದ ಹಲವು ಕಡೆಗಳಿಗೆ ಹಡಗುಗಳು ಸಂಚರಿಸುತ್ತವೆ. ಸ್ಯಾನ್ ಡಿಯೇಗೋದಲ್ಲಿ ಉತ್ತಮವಾದ ಬಂದರಿದೆ. ಅದು ಮುಖ್ಯವಾಗಿ ನೌಕಾಬಲದ ಉಪಯೋಗದಲ್ಲಿದೆ. ಈ ರಾಜ್ಯದಿಂದ ರಫ್ತಾಗುವ ಸರಕುಗಳು ಪೆಟ್ರೋಲ್, ಧಾನ್ಯಗಳು, ಹಣ್ಣು, ತರಕಾರಿ, ಮೀನು ಮತ್ತು ಕೈಗಾರಿಕಾ ಸರಕುಗಳು.
ಜನಸಂಖ್ಯೆ, ಶಿಕ್ಷಣ: 1858ರಲ್ಲಿ ಕ್ಯಾಲಿಫೋರ್ನಿಯದ ಜನಸಂಖ್ಯೆ 92,597 ಇದ್ದದ್ದು 1950ರ ವೇಳೆಗೆ 1,05,56,223 ಆಯಿತು. 1960ರ ಗಣತಿಯ ಪ್ರಕಾರ 1,57,17,204. ಕ್ಯಾಲಿಫೋರ್ನಿಯದ ಕೆಲವು ದೊಡ್ಡ ನಗರಗಳು ಇವು: ಲಾಸ್ ಆಂಜೆಲೆಸ್ (24,79,015), ಲಾಂಗ್ ಬೀಚ್ (3,44,161), ಸ್ಯಾನ್‍ಫ್ರಾನ್ಸಿಸ್ಕೋ (7,40,316), ಸ್ಯಾಕ್ರಮೆಂಟೋ (1,91,667), ಸ್ಯಾನ್ ಬರ್ನಡೀನೋ (919,22) ಸ್ಯಾನ್ ಡಿಯೇಗೋ (5,73,224), ಬೇಕರ್ಸ್ ಫೀಲ್ಡ್ (54,848), ಬರ್ಕ್‍ಲಿ (1,11,268), ಗ್ಲೆಂಡೇಲ್ (1,19,442), ಓಕ್‍ಲೆಂಡ್ (3,67,548), ಆಲಮೇಡ (68,855), ಪೊಮೋನ (67,157), ಗ್ಲೆಂಡೇಲ್ (1,19,442), ಪ್ಯಾಸಡೀನ (1,16,407) ಮತ್ತು ರಿವರ್‍ಸೈಡ್ (84,332). ರಾಜಧಾನಿ ಸ್ಯಾಕ್ರಮೆಂಟೋ. ರಾಜ್ಯದ ಒಟ್ಟು ಜನಸಂಖ್ಯೆ 1,57,17,204.
ಕ್ಯಾಲಿಫೋರ್ನಿಯದ ಶಾಲೆಗಳಲ್ಲಿ ಉಚಿತಶಿಕ್ಷಣ ಸೌಲಭ್ಯವಿದೆ. ಶಿಶುವಿಹಾರ ಮತ್ತು ಪ್ರಾಥಮಿಕ ಹಾಗೂ ಪ್ರೌಢಶಾಲೆಗಳಲ್ಲಿ ಪುಸ್ತಕಗಳನ್ನು ಉಚಿತವಾಗಿ ಒದಗಿಸುವ ಏರ್ಪಾಡಿದೆ.
ಕ್ಯಾಲಿಫೋರ್ನಿಯದ ಇತಿಹಾಸ
ಕ್ಯಾಲಿಫೋರ್ನಿಯದ ಪ್ರಾರಂಭಿಕ ಇತಿಹಾಸದಲ್ಲಿ ಪಾದ್ರಿಗಳು ವಹಿಸಿದ ಪಾತ್ರ ಪ್ರಮುಖವಾದ್ದು. 1769 ಮತ್ತು 1823ರ ನಡುವೆ 21 ಕ್ರೈಸ್ತ ಮಿಷನ್‍ಗಳು ಇಲ್ಲಿ ಸ್ಥಾಪಿತವಾದುವು. ಈ ಪ್ರದೇಶದ ಆರ್ಥಿಕ ಅಭಿವೃದ್ಧಿ ಸಾಧಿಸಲು ಇವು ಕಾರಣ. ಮಾಂಟೆರೇ ನಗರದ ಸ್ಪ್ಯಾನಿಷ್ ಸೈನ್ಯಾಧಿಕಾರಿಗಳ ಆಡಳಿತಕ್ಕೆ ಈ ಪ್ರದೇಶ ಒಳಪಟ್ಟಿತ್ತು. 1808ರಲ್ಲಿ ಸ್ಪೇನ್ ಮತ್ತು ಮೆಕ್ಸಿಕೋ ದೇಶಗಳಲ್ಲಿ ಸಂಭವಿಸಿದ ರಾಜಕೀಯ ಕ್ಷೋಭೆಗಳ ಬಿಸಿ ಈ ಭಾಗಕ್ಕೆ ತಟ್ಟಲಿಲ್ಲ. ಮೆಕ್ಸಿಕೋದಲ್ಲಿ 1810ರಲ್ಲಿ ಕ್ರಾಂತಿ ಸಂಭವಿಸಿದಾಗ ಕ್ಯಾಲಿಫೋರ್ನಿಯ ಸ್ಪೇನಿಗೆ ನಿಷ್ಠೆಯಿಂದಿತ್ತು. ಮೆಕ್ಸಿಕೋ ಸ್ವಾತಂತ್ರ್ಯ ಗಳಿಸಿದ ಮೇಲೆ 1822ರಲ್ಲಿ ಕ್ಯಾಲಿಫೋರ್ನಿಯ ಆ ದೇಶದ ಅಧೀನಕ್ಕೆ ಒಳಪಟ್ಟಿತು.
1824ರಿಂದ 1840ರವರೆಗೆ ಅಲ್ಲಿ ಅವ್ಯವಸ್ಥೆ ಇತ್ತು. ಸ್ಪೇನ್ ದೇಶಕ್ಕೆ ನಿಷ್ಠೆ ಹೊಂದಿದ್ದ ಫ್ರಾನ್‍ಸಿಸ್ಕನ್ ಪಾದ್ರಿಗಳಿಗೆ ಮೆಕ್ಸಿಕೋದಲ್ಲಿ ಕ್ಯಾಲಿಪೋರ್ನಿಯದ ವಿಲೀನ ಒಪ್ಪಿಗೆಯಾಗಿರಲಿಲ್ಲ. ಪಾದ್ರಿಗಳ ಸಂಸ್ಥೆಗಳನ್ನು ಲೌಕಿಕಗೊಳಿಸುವುದು ಕ್ಯಾಲಿಫೋರ್ನಿಯದ ಮುಖ್ಯ ಸಮಸ್ಯೆಯಾಯಿತು. ಪಾದ್ರಿಗಳ ಸಮಸ್ಯೆ 1831ರಲ್ಲಿ ಪರಮಘಟ್ಟವನ್ನು ಮುಟ್ಟಿ, ಗವರ್ನರ್ ಮಾನ್ಯುಯೆಲ್ ವಿಕ್ಟೋರಿಯನ ಆಡಳಿತವನ್ನು ಎದುರಿಸಿ ಜನ ದಂಗೆಯೆದ್ದರು. ಈ ದಂಗೆಗೆ ಕಾರಣ ಮೆಕ್ಸಿಕೋ ಆಡಳಿತದ ಬಗ್ಗೆ ಅತೃಪ್ತಿ ಮತ್ತು ಉತ್ತರ ಹಾಗೂ ದಕ್ಷಿಣ ಕ್ಯಾಲಿಫೋರ್ನಿಯ ಭಾಗಗಳ ಜನರ ನಡುವಣ ವೈಮನಸ್ಯ. ಮೆಕ್ಸಿಕೋ ಆಡಳಿತದಿಂದ ಕ್ಯಾಲಿಫೋರ್ನಿಯಕ್ಕೆ ಹೆಚ್ಚಿನ ಪ್ರಯೋಜನವಾಗಿರಲಿಲ್ಲ. 1831ರಲ್ಲಿ ಗವರ್ನರ್ ವಿಕ್ಟೋರಿಯ ಪದಚ್ಯುತಿಗೊಂಡ. 1836ರಲ್ಲಿ ಗವರ್ನರ್ ಮಾರಿಯಾನೋ ಚೀಕೋ ಭೀತಿಗೊಂಡು ಪಲಾಯನ ಮಾಡಿದ. ಅದೇ ವರ್ಷ ಗವರ್ನರ್ ನಿಕೊಲಾಸ್ ಗ್ಯುಟಿರೆಜ್ ಮತ್ತು 1844-45ರಲ್ಲಿ ಗವರ್ನರ್ ಮಾನ್ಯುಯೆಲ್ ಮಿಚಿಲ್‍ಬೋರಿನ ಇವರನ್ನು ಅಧಿಕಾರದಿಂದ ಅಟ್ಟಿದರು. ಹೀಗೆ ಮೆಕ್ಸಿಕನ್ ಗವರ್ನರ್‍ಗಳನ್ನು ಓಡಿಸಿ ಸ್ವತಂತ್ರ ರಾಜ್ಯವನ್ನು ಸ್ಥಾಪಿಸಿಕೊಳ್ಳಲು ಅಲ್ಲಿಯ ಜನ ಅನುವಾದರು.
19ನೆಯ ಶತಮಾನದ ಆದಿಯಲ್ಲಿ. ಕ್ಯಾಲಿಫೋರ್ನಿಯ ಪ್ರದೇಶ ಸ್ಪೇನ್ ದೇಶದ ಆಡಳಿತಕ್ಕೆ ಒಳಪಟ್ಟಿದ್ದಾಗ ಸ್ಪೇನಿನ ಕಾನೂನುಗಳಿಗೆ ವಿರುದ್ಧವಾಗಿ ಕ್ಯಾಲಿಫೋರ್ನಿಯದ ವಿದೇಶಿ ವ್ಯಾಪಾರ ಬೆಳೆಯುತ್ತಿತ್ತು. ಸ್ಪೇನ್ ಅಮೆರಿಕ ಕ್ರಾಂತಿಗಳ ಕಾಲದಲ್ಲಿ ಈ ವ್ಯಾಪಾರಕ್ಕೆ ಮತ್ತಷ್ಟು ಉತ್ತೇಜನ ದೊರಕಿತು. ರಷ್ಯನರು ಈ ಭಾಗಕ್ಕೆ 1805ರಲ್ಲಿ ಬಂದು 1812ರಲ್ಲಿ ರಾಸ್ ಕೋಟೆಯನ್ನು ಸ್ಥಾಪಿಸಿ ಅದನ್ನು 1841ರವರೆಗೆ ತಮ್ಮ ವಶದಲ್ಲಿಟ್ಟುಕೊಂಡಿದ್ದರು. ತುಪ್ಪುಳು ಸಂಗ್ರಹಕ್ಕಾಗಿ ಅವರು ಸ್ಯಾನ್ ಫ್ರಾನ್ಸಿಸ್ಕೋ ಕೊಲ್ಲಿಯವರೆಗೂ ಬಂದಿದ್ದರು. 1826ರಲ್ಲಿ ಅಮೆರಿಕ ಸಂಯುಕ್ತಸಂಸ್ಥಾನದ ಬೇಟೆಗಾರರು ಈ ರಾಜ್ಯವನ್ನು ದಾಟಿ ಸಾಗರತೀರವನ್ನು ಮುಟ್ಟಿದರು. 1830ರಲ್ಲಿ ಹಡ್‍ಸನ್ ಬೇ ಕಂಪನಿ ತುಪ್ಪುಳಿಗಾಗಿ ಉತ್ತರ ಕ್ಯಾಲಿಫೋರ್ನಿಯದಲ್ಲಿ ಕಾಯಾಚರಣೆ ನಡೆಸಿತು. ಕೊನೆಗೆ 1840ರ ಹೊತ್ತಿಗೆ ಅಮೆರಿಕನರು ಕ್ರಮಕ್ರಮವಾಗಿ ಈ ಭಾಗಕ್ಕೆ ವಲಸೆ ಬರಲಾರಂಭಿಸಿದರು. 1835ರಲ್ಲಿ ಅಮೆರಿಕ ಸಂಯುಕ್ತಸಂಸ್ಥಾನದ ಅಧ್ಯಕ್ಷ ಆಂಡ್ರ್ಯೂ ಜಾಕ್‍ಸನ್ ಕ್ಯಾಲಿಫೋರ್ನಿಯವನ್ನು ಕೊಳ್ಳಲು ನೀಡಿದ ಸಲಹೆಯನ್ನು ಮೆಕ್ಸಿಕೋ ನಿರಾಕರಿಸಿತು. 1845ರಲ್ಲಿ ಕ್ಯಾಲಿಫೋರ್ನಿಯವನ್ನು ಮೆಕ್ಸಿಕೋದಿಂದ ಪ್ರತ್ಯೇಕಿಸಲು ಮಾಂಟೆರೇ ನಗರದಲ್ಲಿದ್ದ ಅಮೆರಿಕನ್ ರಾಯಭಾರಿ ತನ್ನ ಸರ್ಕಾರದ ಪರವಾಗಿ ವ್ಯವಹರಿಸಿದ. ಮೆಕ್ಸಿಕೋದೊಂದಿಗೆ ಯುದ್ಧ ಸಂಭವಿಸಿದ ಪಕ್ಷದಲ್ಲಿ ಕ್ಯಾಲಿಫೋರ್ನಿಯದ ಬಂದರುಗಳನ್ನು ಹಿಡಿದುಕೊಳ್ಳುವಂತೆ ಅದೇ ಸಮಯದಲ್ಲಿ ಅಮೆರಿಕ ಸರ್ಕಾರ ತನ್ನ ನೌಕಾಧಿಕಾರಿಗಳಿಗೆ ಸೂಚನೆ ನೀಡಿತ್ತು. ಅಮೆರಿಕನರು 1846ರಲ್ಲಿ ಸೊನೊಮವನ್ನು ಆಕ್ರಮಿಸಿದರು. ಜಾನ್ ಡ್ರೇಕ್ ಸ್ಲೋಟ್ ಜುಲೈ 1846ರಲ್ಲಿ ಮಾಂಟೆರೇ ನಗರದಲ್ಲಿ ಅಮೆರಿಕದ ಧ್ವಜವನ್ನು ಹಾರಿಸಿದ. ಕ್ಯಾಲಿಫೋರ್ನಿಯ ಅಮೆರಿಕ ಸಂಯುಕ್ತಸಂಸ್ಥಾನಕ್ಕೆ ಸೇರಿದ ಪ್ರದೇಶವೆಂದು ಘೋಷಿಸಿದ.
1848ರ ಕೌಲಿನ ಪ್ರಕಾರ ಕ್ಯಾಲಿಫೋರ್ನಿಯವನ್ನು ಅಮೆರಿಕ ಸಂಯುಕ್ತಸಂಸ್ಥಾನಕ್ಕೆ ಮೆಕ್ಸಿಕೋ ಬಿಟ್ಟುಕೊಟ್ಟಿತು. ಆ ತರುವಾಯ ಅಲ್ಲಿ ಚಿನ್ನ ಸಿಕ್ಕಿದ್ದರಿಂದ ಅದರ ಪ್ರಾಮುಖ್ಯ ಹೆಚ್ಚಿತು. ಅಮೆರಿಕನ್ ನೌಕೆಗಳಿಗೆ ಸ್ಯಾನ್‍ಫ್ರಾನ್ಸಿಸ್ಕೋ ಒಂದು ಬಂದರಾಯಿತು. ಈ ಮಧ್ಯೆ ಕ್ಯಾಲಿಫೋರ್ನಿಯದಲ್ಲಿ ಜನರ ನೆಮ್ಮದಿ ಸಾಧಿಸಲು ಯುಕ್ತ ಕಾಯಿದೆಗಳ ಅಗತ್ಯವಿತ್ತು. ಅರಾಜಕತೆಯನ್ನು ತಡೆಯಲು 1849ರಲ್ಲಿ ಹಂಗಾಮಿ ಸ್ಥಳೀಯ ಸರ್ಕಾರಗಳು ನಾನಾ ನಗರಗಳಲ್ಲಿ ಸ್ಥಾಪಿತವಾದವು. 1850ರಲ್ಲಿ ಅಮೆರಿಕದ ಕಾಂಗ್ರೆಸ್ ಅಂಗೀಕರಿಸಿದ ವಿಧೇಯಕದ ಪ್ರಕಾರ ಕ್ಯಾಲಿಫೋರ್ನಿಯ ಒಂದು ರಾಜ್ಯವಾಯಿತು. ಈ ಮಧ್ಯೆ ಚಿನ್ನದ ಆಸೆಯಿಂದ ಅಮೆರಿಕದ ಜನರು ಕ್ಯಾಲಿಫೋರ್ನಿಯದ ಪರ್ವತಭಾಗಗಳತ್ತ ಸಾಗಿದರು. ಕ್ಯಾಲಿಫೋರ್ನಿಯದಲ್ಲಿ ಶಿಸ್ತನ್ನು ಕಠಿಣ ಕಾಯಿದೆಗಳಿಂದ ರಕ್ಷಿಸಬೇಕಾಯಿತು. ಅಲ್ಲಿ ಗುಲಾಮರ ಸಮಸ್ಯೆ ಬಗೆಹರಿದಿರಲಿಲ್ಲ. ಸೆನೆಟ್ ಸದಸ್ಯ ವಿಲಿಯಂ ಎಂ.ಗ್ವಿನ್ ಕ್ಯಾಲಿಫೋರ್ನಿಯವನ್ನು ಎರಡು ರಾಜ್ಯಗಳನ್ನಾಗಿ ವಿಭಜಿಸಲು ಪ್ರಯತ್ನಿಸಿದ. ಅಮೆರಿಕ ಸಂಯುಕ್ತಸಂಸ್ಥಾನದ ಅಂತರ್ಯುದ್ಧದ ಕಾಲದಲ್ಲಿ ಈ ರಾಜ್ಯ ಒಕ್ಕೂಟಕ್ಕೆ ನಿಷ್ಠೆಯಿಂದಿತ್ತು. ರಾಜ್ಯದ ಆಡಳಿತದಲ್ಲಿ ಸುಧಾರಣೆಗಳನ್ನು ತಂದು ಅದನ್ನು ಹೆಚ್ಚು ಪ್ರಜಾಸತ್ತಾತ್ಮಕವಾಗಿ ಮಾಡಲು ಕ್ರಮ ಕೈಕೊಂಡದ್ದು 20ನೆಯ ಶತಮಾನದ ಆದಿಯಲ್ಲಿ. 1925ರಿಂದೀಚೆಗೆ ಇದರ ಇತಿಹಾಸ ಅಮೆರಿಕ ಸಂಯುಕ್ತಸಂಸ್ಥಾನದ ಇತಿಹಾಸದಲ್ಲಿ ಸೇರಿಹೋಗಿದೆ.
ಮೂಲಗಳು
* ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಜ್ಯಗಳು
ಕಲೆ (ವಿವರ್ಣನ)
thumb|ಕಾಫಿ ಕಲೆಗಳು
ಕಲೆ ಎಂದರೆ ಅದು ಯಾವ ಮೇಲ್ಮೈ, ವಸ್ತು, ಅಥವಾ ಸಾಧನದ ಮೇಲೆ ಕಾಣಿಸಿಕೊಳ್ಳುತ್ತದೆಯೋ ಅದರಿಂದ ಸ್ಪಷ್ಟವಾಗಿ ವ್ಯತ್ಯಾಸ ಮಾಡಬಹುದಾದ ವಿವರ್ಣನ. ಕಲೆಗಳು ಎರಡು ಹೋಲಿಕೆಯಿಲ್ಲದ ವಸ್ತುಗಳ ಪರಸ್ಪರ ರಾಸಯನಿಕ ಅಥವಾ ಭೌತಿಕ ಕ್ರಿಯೆಗಳಿಂದ ಉಂಟಾಗುತ್ತವೆ. ಬಣ್ಣ ಗುರುತಿಸುವಿಕೆಯನ್ನು ಜೀವರಾಸಾಯನಿಕ ಸಂಶೋಧನೆ, ಲೋಹದ ಬಣ್ಣವೂರಿಸುವಿಕೆ, ಮತ್ತು ಕಲೆಗೆ (ಉದಾ. ದಾರುವಿನ ಬಣ್ಣವೂರಿಸುವಿಕೆ, ವರ್ಣರಂಜಿತ ಗಾಜು) ಬಳಸಲಾಗುತ್ತದೆ. ಕಲೆಗಳು ಉದ್ದೇಶಪೂರ್ವಕವಾಗಿರಬಹುದು (ಉದಾಹರಣೆಗೆ ದಾರುವಿನ ಕಲೆಗಳು ಅಥವಾ ವರ್ಣ), ಸೂಚಕ ಕಲೆಗಳು (ಉದಾಹರಣೆಗೆ ಆಹಾರ ಬಣ್ಣಗಾರಿಕೆ ಅಥವಾ ಸೂಕ್ಷ್ಮದರ್ಶಕದ ಕೆಳಗೆ ಬ್ಯಾಕ್ಟೀರಿಯಾವನ್ನು ಕಾಣಿಸುವಂತೆ ಮಾಡಲು ವಸ್ತುವನ್ನು ಸೇರಿಸುವುದು), ಪ್ರಾಕೃತಿಕ ಕಲೆಗಳು (ಉದಾಹರಣೆಗೆ ಕಬ್ಬಿಣದ ತುಕ್ಕು ಅಥವಾ ಕಂಚಿನ ಮೇಲಿನ ಕಿಲುಬು), ಮತ್ತು ಆಕಸ್ಮಿಕ ಕಲೆಗಳು (ಉದಾಹರಣೆಗೆ ಅಂಗಿಯ ಮೇಲಿನ ಕೆಚಪ್‍ನ ಕಲೆ). ವಿಭಿನ್ನ ಪ್ರಕಾರಗಳ ವಸ್ತುಗಳ ಮೇಲೆ ವಿವಿಧ ವಸ್ತುಗಳಿಂದ ಬಣ್ಣದ ಗುರುತನ್ನು ಮಾಡಬಹುದು, ಮತ್ತು ಕಲೆ ಪ್ರತಿರೋಧವು ಆಧುನಿಕ ಉಡುಪು ತಯಾರಿಕೆಯಲ್ಲಿ ಒಂದು ಪ್ರಮುಖ ಗುಣಲಕ್ಷಣವಾಗಿದೆ.
ಮೇಲ್ಮೈ ಕಲೆಗಳು ಕಲೆ ರಚಿಸುವಿಕೆಯ ಪ್ರಾಥಮಿಕ ವಿಧಾನವಾಗಿವೆ. ಇದರಲ್ಲಿ ಕಲೆ ವಸ್ತುವನ್ನು ಮೇಲ್ಮೈ ಅಥವಾ ವಸ್ತುವಿನ ಮೇಲೆ ಸುರಿಯಲಾಗುತ್ತದೆ ಮತ್ತು ಅದು ಎಳೆಗಳಲ್ಲಿ, ರಂಧ್ರಗಳಲ್ಲಿ, ಕಚ್ಚುಗಳಲ್ಲಿ, ಅಥವಾ ಮೇಲ್ಮೈ ಮೇಲಿನ ಇತರ ಲೋಮನಾಳಾಕರ್ಷಣ ರಚನೆಗಳಲ್ಲಿ ಸಿಕ್ಕಿಬೀಳುತ್ತದೆ. ಸಿಕ್ಕಿಬಿದ್ದ ವಸ್ತುವು ಅಡಿಯಲ್ಲಿರುವ ವಸ್ತುವನ್ನು ಲೇಪಿಸುತ್ತದೆ, ಮತ್ತು ಕಲೆಯು ಅದರ ಸ್ವಂತ ಬಣ್ಣದ ಪ್ರಕಾರ ಬೆಳಕನ್ನು ಹಿಂದಕ್ಕೆ ಪ್ರತಿಫಲಿಸುತ್ತದೆ. ಬಣ್ಣ ಲೇಪಿಸುವುದು, ಚೆಲ್ಲಿದ ಆಹಾರ, ಮತ್ತು ದಾರುವಿನ ಕಲೆಗಳು ಈ ಸ್ವರೂಪದ್ದಾಗಿವೆ.
ಕಲೆಯ ಎರಡನೆಯ ವಿಧಾನವು ವಸ್ತು ಮತ್ತು ಕಲೆ ವಸ್ತುವಿನ ನಡುವಿನ ರಾಸಾಯನಿಕ ಅಥವಾ ಆಣ್ವಿಕ ಕ್ರಿಯೆಯನ್ನು ಒಳಗೊಳ್ಳುತ್ತದೆ. ಅನೇಕ ಪ್ರಕಾರಗಳ ನೈಸರ್ಗಿಕ ಕಲೆಗಳು ಈ ವರ್ಗದಲ್ಲಿ ಬರುತ್ತವೆ. ಅಂತಿಮವಾಗಿ, ವಸ್ತು ಮತ್ತು ಕಲೆ ವಸ್ತು ನಡುವೆ ಆಣ್ವಿಕ ಆಕರ್ಷಣೆ ಕೂಡ ಆಗಬಹುದು. ಇದು ಕೋವೇಲನ್ಸಿ ಬಂಧದಲ್ಲಿ ಹಿಡಿಯಲ್ಪಟ್ಟು ಹಿಡಿಯಲ್ಪಟ್ಟ ವಸ್ತುವಿನ ಬಣ್ಣವನ್ನು ತೋರಿಸುವುದನ್ನು ಒಳಗೊಳ್ಳುತ್ತದೆ.
ಅನೇಕ ಸಂದರ್ಭಗಳಲ್ಲಿ, ಕಲೆಗಳು ಶಾಖದಿಂದ ಪ್ರಭಾವಿತವಾಗುತ್ತವೆ ಮತ್ತು ಅಡಿಯಲ್ಲಿನ ವಸ್ತುವಿನೊಂದಿಗೆ ಬಂಧವನ್ನು ರಚಿಸುವಷ್ಟು ಪ್ರತಿಕ್ರಿಯಾತ್ಮಕವಾಗಬಹುದು. ಇಸ್ತ್ರಿ ಮಾಡುವುದು ಅಥವಾ ಅಜಲಧಾವನದಂತಹ ಅತಿಹೆಚ್ಚು ಶಾಖವು ತೆಗೆಯಬಲ್ಲ ಕಲೆಯ ಮೇಲೆ ರಾಸಾಯನಿಕ ಕ್ರಿಯೆಯನ್ನು ಉಂಟುಮಾಡಬಹುದು, ಮತ್ತು ಇದರಿಂದ ಅದನ್ನು ತೆಗೆಯಲು ಅಸಾಧ್ಯವಾದ ರಾಸಾಯನಿಕ ಸಂಯುಕ್ತವಾಗಿ ಪರಿವರ್ತಿಸುತ್ತದೆ.
ಉಲ್ಲೇಖಗಳು
ವರ್ಗ:ಜೈವಿಕ ತಂತ್ರಗಳು
ವ್ಯಾಸರಾಯರು
ಶ್ರೀ ವ್ಯಾಸರಾಯರು (ಕ್ರಿ.ಶ.೧೪೪೭ -೧೫೪೮) 'ಕನ್ನಡ ಭಾಷೆಯಲ್ಲಿ ದೇವರ ನಾಮಗಳನ್ನು ಬರೆದು ಬರೆಯಿಸಿ ತನ್ನ ಗುರು ಶ್ರೀಪಾದರಾಯರ ಹೊಸ ಸಂಪ್ರದಾಯವನ್ನು ಶ್ರದ್ಧೆಯಿಂದ ಅವರು ಮುಂದುವರೆಸಿದರು.ದೇವರಿಗೆ ಕನ್ನಡ ಅರ್ಥವಾಗುತ್ತೆ ಎಂದು ಪಂಡಿತರಿಗೆ ಮನದಟ್ಟು ಮಾಡಿದರು'. ಕನ್ನಡನಾಡಿನ ಭವ್ಯ ಸಂಸ್ಕೃತಿಯನ್ನು ವಿಜಯ ನಗರ ಆಳರಸರ ಕಾಲದಲ್ಲಿ ರಾಜ ಗುರುಗಳಾಗಿ ರಕ್ಷಿಸಿದ್ದಾರೆ.ಇವರು ತಮ್ಮ ಕೀರ್ತನೆಗಳ ಮೂಲಕ ಸಾಮಾನ್ಯ ಜನರಲ್ಲಿ ಹರಿ ಭಗವದ್ಭಕ್ತಿಯನ್ನು ನೀಡಿದ್ದಾರೆ.ಈ ಅಂಶವನ್ನು ಸಂಗೀತ ಶಾಸ್ತ್ರಜ್ಞ ತುಳಜಾಜಿ ಮಹಾರಾಜರು ತನ್ನ ಕೃತಿ ಸಂಗೀತ ಸಾರಮೃತದಲ್ಲಿ ವ್ಯಾಸರಾಯರನ್ನು ಸಂಗೀತ ವಿದ್ಯಾ ಸಂಪ್ರದಾಯದ ಪ್ರವರ್ತಕರೆಂದು ಕರೆದು ಗೌರವಿಸಿದ್ದಾರೆ.ಅವರು ಕನ್ನಡ ಪದ್ಯಗಳನ್ನು ತಮ್ಮ ವ್ಯಾಸಪೀಠದಲ್ಲಿಟ್ಟು ಪಂಡಿತರ ಬಾಯಿಕಟ್ಟಿ ಅದಕ್ಕೆ ಪುರಂದರೋಪನಿಷತ್ತು ಎಂಬ ಮನ್ನಣೆ ನೀಡಿದ ಮಹೋನ್ನತ ಗುರುಗಳಿವರು.
ಜೀವನ
ಜನ್ಮಸ್ಥಳ - ಮೈಸೂರು ಜಿಲ್ಲೆಯ ಬನ್ನೂರು. ವ್ಯಾಸರಾಯರ ತಂದೆ ರಾಮಾಚಾರ್ಯರು ಮತ್ತು ತಾಯಿಯ ಹೆಸರು ಸೀತಾಬಾಯಿ. ವ್ಯಾಸರಾಯರ ಪೂರ್ವಾಶ್ರಮದ ಹೆಸರು ಯತಿರಾಜ. ಚನ್ನಪಟ್ಟಣ ತಾಲ್ಲೂಕಿನ ಅಬ್ಬೂರಿನ ಬ್ರಹ್ಮಣ್ಯತೀರ್ಥರಿಂದ ಸನ್ಯಾಸ ದೀಕ್ಷೆ ಸ್ವೀಕರಿಸಿದರೆಂದು ತಿಳಿದುಬರುತ್ತದೆ. ವ್ಯಾಸರಾಯರು ವಿಜಯ ನಗರ ಸಾಮ್ರಾಜ್ಯಕ್ಕೆ ರಾಜಗುರುಗಳಾಗಿದ್ದರು. ಮಠಾಧಿಪತಿಗಳಾಗಿ ಒಂದೆಡೆಗೆ ರಾಜಗುರುಗಳು ಎನ್ನಿಸಿದ್ದರೆ, ಮತ್ತೊಂದೆಡೆ ಧರ್ಮೋಪದೇಶಕರೂ ಆಗಿದ್ದರು. ಸಾಳುವ ನರಸಿಂಹನ ಆಳ್ವಿಕೆಯ ಕಾಲದಿಂದ, ಅಚ್ಚುತರಾಯನ ಆಳ್ವಿಕೆಯವರೆಗೆ, ಸುಮಾರು  ಅರವತ್ತು ವರ್ಷಗಳ ಕಾಲ ಸಕಲ ರಾಜಮಹಾರಾಜರಿಂದ ಸನ್ಮಾನಿಸಲ್ಪಟ್ಟಿದ್ದರು. ವಿಜಯನಗರದ ಪ್ರಖ್ಯಾತ ದೊರೆಯೆನಿಸಿದ್ದ ಕೃಷ್ಣದೇವರಾಯನು ವ್ಯಾಸರಾಯರನ್ನು ಗುರುಗಳಾಗಿ ಸ್ವೀಕರಿಸಿದ್ದನೆಂದು ತಿಳಿದುಬಂದಿದೆ.
ಕಾಲವಾದ ಸ್ಥಳ ಮತ್ತು ದಿನ
ವ್ಯಾಸರಾಯರು ೧೫೪೮, ಫಾಲ್ಗುಣ ಮಾಸದ ಚತುರ್ಧಿ ದಿನದಂದು, ಹಂಪೆ ಯಲ್ಲಿ ಕಾಲವಾದರು. ಇವರ ಬೃಂದಾವನವು ಆನೆಗೊಂದಿಯ  ಸಮೀಪವಿರುವ ತುಂಗಭದ್ರಾ ದ್ವೀಪದಲ್ಲಿದೆ. ಈ ಸ್ಥಳವನ್ನು ನವ ಬೃಂದಾವನ ಎಂದು ಕರೆಯಲಾಗುತ್ತದೆ.
ಕೃತಿಗಳು
ದಾಸಸಾಹಿತ್ಯ ಪರಂಪರೆಯನ್ನು ಶ್ರೀಪಾದರಾಜರ ತರುವಾಯ  ಬೆಳೆಸಿದವರೆಂದರೆ ವ್ಯಾಸರಾಯರು. ಈವರೆಗೆ ವ್ಯಾಸರಾಯರು ರಚಿಸಿರುವ ೧೧೯ ಕೀರ್ತನೆಗಳು ಲಭ್ಯವಾಗಿವೆ. ಇದರಲ್ಲಿ ಉಗಾಭೋಗಗಳು ಸೇರಿವೆ. ಅಂಕಿತ ಪ್ರಧಾನ ಪಧ್ಧತಿ ಇವರಿಂದಲೇ ಪ್ರಾರಂಭವಾಯಿತು. ಶ್ರೀಕೃಷ್ಣ ಎಂಬುದು ವ್ಯಾಸರಾಯರ ಅಂಕಿತ. /ಹರಿಸರ್ವೋತ್ತಮ ವಾಯು ಜೀವೋತ್ತಮ /
ಕೀರ್ತನೆಗಳು
೨.ಎನ್ನ ಬಿಂಬ ಮೂರುತಿಯ ಪೂಜಿಪೆ ನಾನು.ಪ. ಮನಮುಟ್ಟಿ ಅನುದಿನ ಮರೆಯದೆ ಮರೆಯದೆ||ಅ.ಪ||. '''ಗಾತ್ರವೆ ಮಂದಿರ ಹೃದಯವೆ ಮಂಟಪ. ನೇತ್ರವೆ ಮಹದೀಪ''' ಹಸ್ತ ಚಾಮರವು. ಯಾತ್ರೆಯೆ ಪ್ರದಕ್ಷಿಣೆ ವಾಯುನೆಲೆ ನಮಸ್ಕಾರ. ಶ್ರೋತ್ರ ಮಾತುಗಳೆಲ್ಲ ಮಂತ್ರಗಳು|೧|.
೩.ಕಾಣದೆ ನಿಲ್ಲಲಾರದೆ ಕಾಮಿನೀಯ ಮೂರುತಿಯ ಪ್ರಾಣೀಶನ ತೋರಿದೆ ಗಿಣಿಯೆ. ಮಾಣಿಕ್ಯ ಪದಕವನ್ನು ಮನ್ನಿಸಿ ನಿನಗೀವೆ. ಜಾಣ ಕೃಷ್ಣ ತೋರಿದೆ ಗಿಣಿಯೆ|ಅ.ಪ|. ೪.ನಾನೆಲ್ಲಿ ಜ್ಞಾನಿಯು ನಾನೆಲ್ಲಿ ಸುಜನ. ಹೀನ ವಿಷಯಗಳು ಶ್ವಾನನಂತಿರುವೆ|ಪ|. ೫.ಹರಿದಾಸರ ಸಂಗಕ್ಕೆ ಸರಿಯುಂಟೆ       ಗುರು ಕರುಣೆ ಇನ್ನು ಪಡಿಯುಂಟೆ ದೇವ|ಪ|/ ದಾವಾನಲವ ತಪ್ಪಿಸಿ ಕಾಡಾನೆಯ ದೇವಗಂಗೆಗೆ ತಂದು ಹೊಗಿಸಿದಂತೆ ಆವರಿಸಿರುವ ಷಡ್ವರ್ಗ ತಪ್ಪಿಸಿ ಎನ್ನಶ್ರೀವರನ ಕರುಣಾರಸದಿ ತೋಯಿಸುವ.||ಪ||./
ಉಗಾಭೋಗಗಳು
೧• ಜಾರತ್ವದಲಿ ಮಾಡಿದ ಪಾಪಗಳಿಗೆಲ್ಲ ಗೋಪೀಜನಜಾರನೆಂದರೆ ಸಾಲದೇ
ಚೋರತ್ವದಲಿ ಮಾಡಿದ ಪಾಪಗಳಿಗೆಲ್ಲ
ನವನೀತ ಚೋರನೆಂದರೆ ಸಾಲದೇ
ಕ್ರೂರತ್ವವನು ಮಾಡಿದ ಪಾಪಗಳಿಗೆಲ್ಲ
ಮಾವನ ಕೊಂದವನೆಂದರೆ ಸಾಲದೇ
ಪ್ರತಿ ದಿವಸ ಮಾಡಿದ ಪಾಪಗಳಿಗೆಲ್ಲ
ಪತಿತಪಾವನನೆಂದರೆ ಸಾಲದೇ
ಇಂತಿಪ್ಪ ಮಹಿಮೆಯೊಳೊಂದನಾದರೂ ಒಮ್ಮೆ
ಸಂತತ ನೆನೆವರ ಸಲಹುವ ಸಿರಿಕೃಷ್ಣ
೨• ನಿನ್ನ ಎಂಜಲನುಟ್ಟು ನಿನ್ನ ಬೆಳ್ಳುಡೆಯುಟ್ಟು<b>
ಮುನ್ನ ಮಾಡಿದ ಕರ್ಮ ಬೆನ್ನ ಬಿಡದಿದ್ದರೆ
ನಿನ್ನ ಓಲೈಸಲೇಕೋ ಕೃಷ್ಣ
ಸಂಚಿತವನುಂಡು ಪ್ರಪಂಚದೊಳಗೆ ಬಿದ್ದು
ದಿನಕರನುದಿಸಿ ಕತ್ತಲು ಪೋಗದಿದ್ದರೆ
ಹಗಲೇನೋ ಇರುಳೇನೂ ಕುರುಡಗೆ ಸಿರಿಕೃಷ್ಣ
ಉಲ್ಲೇಖಗಳು
•
ವರ್ಗ:ಧರ್ಮ ವರ್ಗ:ಕನ್ನಡ ಸಾಹಿತ್ಯ ವರ್ಗ:ದಾಸ ಸಾಹಿತ್ಯ ವರ್ಗ:ಮೈಸೂರಿನ ಬರಹಗಾರರು
ಲಂಡನ್ ಸೇತುವೆ
ಲಂಡನ್ ಸೇತುವೆ ಯು, ಥೇಮ್ಸ್ ನದಿಯ ಮೇಲಿದೆ. ಇದೊಂದು ಪ್ರಮುಖ ಸೇತುವೆಯಾಗಿದ್ದು, ಮಧ್ಯ ಲಂಡನ್ ನಲ್ಲಿನ  ಲಂಡನ್ ನಗರ ಮತ್ತು ಸೌತ್ ವಾರ್ಕ್ ಅನ್ನು ಸಂಪರ್ಕಿಸುತ್ತದೆ. ಇದು ಕ್ಯಾನನ್ ಸ್ಟ್ರೀಟ್ ರೈಲ್ವೇ ಸೇತುವೆ ಮತ್ತು ಟವರ್ ಸೇತುವೆಯ ನಡುವೆ ಪ್ರತಿಷ್ಟಾಪಿಸಲ್ಪಟ್ಟಿದ್ದು, ಪೂಲ್ ಆಫ್ ಲಂಡನ್ ನ ಪಶ್ಚಿಮ ತುದಿಯಭಾಗವನ್ನು ಸೃಷ್ಟಿಸಿದೆ. ಸೇತುವೆಯ ದಕ್ಷಿಣ ಭಾಗದಲ್ಲಿ ಸೌತ್ ವಾರ್ಕ್ ಕೆಥಡ್ರಲ್ ಮತ್ತು ಲಂಡನ್ ಸೇತುವೆ ನಿಲ್ದಾಣಗಳಿದ್ದರೆ; ಉತ್ತರದಲ್ಲಿ ಲಂಡನ್ ನ ಗ್ರೇಟ್ ಫೈರ್ ನ ಸ್ಮಾರಕ ಮತ್ತು  ಮಾನ್ಯೂಮೆಂಟ್ ಟ್ಯೂಬ್ ಸ್ಟೇಷನ್ ಗಳಿವೆ.
ಇದು ೧೭೨೯ ರಲ್ಲಿ ಪುಟ್ನೆ ಸೇತುವೆಯನ್ನು ನಿರ್ಮಿಸುವವರೆಗೂ ಕಿಂಗ್ ಸ್ಟನ್ ನಿಂದ ಥೇಮ್ಸ್ ನ ಹರಿವಿನ ದಿಕ್ಕಿನೆಡೆಗೆ ಇದ್ದ ಏಕ ಮಾತ್ರ ಸೇತುವೆಯಾಗಿದೆ. ಪ್ರಸ್ತುತ ಸೇತುವೆಯನ್ನು ೧೯೭೩ ರ ಮಾರ್ಚ್ ೧೭ ರಂದು ಮುಕ್ತಗೊಳಿಸಲಾಯಿತು. ಅಲ್ಲದೇ ಈ ಸ್ಥಳವನ್ನು ಆಕ್ರಮಿಸಿಕೊಂಡಿರುವ ಮತ್ತು ಖ್ಯಾತಿ ಪಡೆದಿರುವ ಸೇತುವೆಗಳ ಸಾಲಿನಲ್ಲಿ ಇದು ಅತ್ಯಂತ ಇತ್ತೀಚಿನದಾಗಿದೆ.
ಈ ಸೇತುವೆಯು ಗ್ರೇಟರ್ ಲಂಡನ್ ಅಥಾರಿಟಿ ನಿರ್ವಹಿಸುವಂತಹ A೩ ರಸ್ತೆಯ ಭಾಗವನ್ನು ಹಾದುಹೋಗುತ್ತದೆ; ಬ್ರಿಜ್ ಹೌಸ್ ಎಸ್ಟೇಟ್ಸ್,ಈ ಸೇತುವೆಯನ್ನು ನಿರ್ವಹಿಸುತ್ತದೆ. (ಸಿಟಿ ಬ್ರಿಜ್ ಟ್ರಸ್ಟ್ ಅನ್ನು ನೋಡಿ), ಇದು ಸ್ವಾವಲಂಬಿ ದತ್ತಿಸಂಸ್ಥೆಯಾಗಿದ್ದು,ಲಂಡನ್ ನಗರದ ನಗರಪಾಲಿಕೆ ಇದರ ಮೇಲ್ವಿಚಾರಣೆಯನ್ನು ನೋಡಿಕೊಳ್ಳುತ್ತದೆ. ಥೇಮ್ಸ್ ನದಿಯ ದಕ್ಷಿಣ ಭಾಗದಲ್ಲಿನ ಲಂಡನ್ ಸೇತುವೆ ಮತ್ತು ಟವರ್ ಸೇತುವೆಯ ನಡುವೆ ಇರುವ ಪ್ರದೇಶ ಬಿಸಿನೆಸ್ ಇಂಪ್ರೂಮೆಂಟ್ ಡಿಸ್ಟ್ರಿಕ್ಟ್ (BID) ಆಗಿದೆ. ಅಲ್ಲದೇ ಇದನ್ನು ಟೀಮ್ ಲಂಡನ್ ಬ್ರಿಜ್ ನೋಡಿಕೊಳ್ಳುತ್ತದೆ.
ಇತಿಹಾಸ
ಈ ಪ್ರದೇಶವನ್ನು ರೋಮನ್ನರು ವಶಪಡಿಸಿಕೊಂಡಾಗಿನಿಂದ ಸುಮಾರು ೨,೦೦೦ ವರ್ಷಗಳ ಹಿಂದಿನಿಂದಲೂ ಇಲ್ಲಿ ಅಥವಾ ಪ್ರಸ್ತುತದ ಸ್ಥಳದ ಸಮೀಪದಲ್ಲಿ ಈ ಸೇತುವೆಯು ಅಸ್ತಿತ್ವದಲ್ಲಿತ್ತು. ಲಂಡನ್ ಪ್ರದೇಶದಲ್ಲಿ ಥೇಮ್ಸ್ ನದಿಯುದ್ದಕ್ಕೂ ನಿರ್ಮಿಸಲಾದ ಮೊದಲ ಸೇತುವೆ ಬಹುಶಃ ದೋಣಿ ಮೂಲಕ ಸಾಗುವ ಮಿಲಿಟರಿ ದಾಟು ಸೇತುವೆಯಾಗಿರಬಹುದು. ಇದನ್ನು ಪ್ರಸ್ತುತದ ಸ್ಥಳದಲ್ಲಿ ಸುಮಾರು ಕ್ರಿಸ್ತಶಕ ೫೦ AD ನಲ್ಲಿ ರೋಮನ್ನರು ಮರದಿಂದ ಕಟ್ಟಿದ್ದರು.https://simple.wikipedia.org/wiki/London_Bridgeಲೊಲ್
ಕ್ರಿ.ಶ. ಸುಮಾರು ೫೫AD ಹೊತ್ತಿಗೆ, ಭವ್ಯಗಗನ ಚುಂಬಿ ಸೇತುವೆಯನ್ನು ನಿರ್ಮಿಸಲಾಯಿತು. ಅಲ್ಲದೇ ಸ್ಥಳೀಯ ರೋಮನ್ನರು ಇದರ ಆಚೆಗೆ ಸಣ್ಣ ವ್ಯಾಪಾರೀ ವಸಾಹತುವನ್ನು ಕಟ್ಟಿಕೊಂಡರು, ಇದು ರೋಮನ್ ರ ಲಂಡನ್—ಲಂಡಿನಿಯಮ್ ಪಟ್ಟಣವಾಗಿತ್ತು. ಕ್ರಿ.ಶ. ೬೦ ADನಲ್ಲಿ ರಾಣಿ ಬೌಡಿಕಾ ನಡೆಸಿದ ದಂಗೆಯಲ್ಲಿ ವಸಾಹತು ಮತ್ತು ಸೇತುವೆ ನಾಶವಾದವು. ಈ ಗೆಲುವು ಸ್ವಲ್ಪ ಕಾಲದವರೆಗೆ ಮಾತ್ರ ಇತ್ತಲ್ಲದೇ, ಅನಂತರ ತಕ್ಷಣವೇ ರೋಮನ್ನರು ದಂಗೆಕೋರರನ್ನು ಸೋಲಿಸಿದರು. ಅಲ್ಲದೇ ಗೋಡೆಗಳಿಂದ ಪಟ್ಟಣ ನಿರ್ಮಿಸಲು ಯೋಜಿಸಿದರು. ಆಗ ೨ ನೇ ಶತಮಾನಕ್ಕೆ ಸೇರಿದ ಕೆಲವು ರೋಮನ್ ಗೋಡೆಗಳು ಇಂದಿಗೂ ಅವಶೇಷಗಳಾಗಿ ಉಳಿದಿವೆ. ಸ್ಟೇನ್ ಸ್ಟ್ರೀಟ್ ( A೩ ಮಾರ್ಗದಲ್ಲಿ) ಮತ್ತು ವ್ಯಾಟ್ಲಿಂಗ್ ಸ್ಟ್ರೀಟ್ ( A೨) ಮಾರ್ಗಗಳ ಮೂಲಕ ದಕ್ಷಿಣ ತೀರದ ಬಂದರುಗಳಿಗೆ ಪ್ರವೇಶ ಒದಗಿಸುವ ಮೂಲಕ ಪ್ರಸ್ತುತ ಸೇತುವೆಯ ಸ್ಥಳದ ಸಮೀಪದಲ್ಲಿ ಹೊಸ ಪಟ್ಟಣ ಮತ್ತು ಸೇತುವೆಯನ್ನು ನಿರ್ಮಿಸಲಾಯಿತು.
ರೋಮನ್ನರು ನಿರ್ಗಮಿಸಿದ ಮೇಲೆ ಸೇತುವೆ ಕಣ್ಮರೆಯಾಯಿತು. ಅಲ್ಲದೇ ಲಂಡಿನಿಯಮ್ ಅನ್ನು ಕೂಡ ತೊರೆಯಲಾಯಿತು, ಹಾಗು ಈ ಘಟ್ಟದಲ್ಲಿ ಸೇತುವೆಯ ಅಗತ್ಯ ಸ್ವಲ್ಪ ಮಟ್ಟಿಗಿತ್ತು. ಅಲ್ಲದೇ ಸ್ಯಾಕ್ಸನ್ ಕಾಲಾವಧಿಯಲ್ಲಿ ನದಿಯು ಮೆರ್ಸಿಯ ಮತ್ತು ವೆಸೆಕ್ಸ್ ನ ಶತ್ರುವಿನ ರಾಜ್ಯಗಳ ರಾಜಕೀಯ ಗಡಿಯಾಯಿತು. ವೈಕಿಂಗ್ (ಕಡಲುಗಳ್ಳರು)ಆಕ್ರಮಣಗಳ ಪರಿಣಾಮಗಳೊಂದಿಗೆ, ವೆಸೆಕ್ಸ್ ನ ರಾಜರಿಂದ, ಅನಂತರ ಆಲ್ಫರ್ಡ್ ದಿ ಗ್ರೇಟ್  ನಿಂದ ಲಂಡನ್ ನಗರವನ್ನು ಪುನಃ ವಶಪಡಿಸಿಕೊಳ್ಳುವುದರೊಂದಿಗೆ ಸ್ಯಾಕ್ಸನ್ ಸೇತುವೆಯ ನಿರ್ಮಾಣದ ಅಗತ್ಯ ಉಂಟಾಯಿತು. ಅದೇನೇ ಆದರೂ ಅಥೆಲ್ರೆಡ್ ರ ಆಳ್ವಿಕೆಯ ಮೊದಲು ಸೇತುವೆ ಇತ್ತೆಂಬುದಕ್ಕೆ ಹಾಗು ಸ್ವೆನಿಯನ್ ರ ಆಕ್ರಮಣಗಳನ್ನು ತಡೆದರು ಎಂಬುದಕ್ಕೆ ಪುರಾತತ್ತ್ವ ಮಾಹಿತಿಯ ಯಾವುದೇ ದಾಖಲೆಗಳಿಲ್ಲ. ಅನಂತರ ಬಂದ ಸ್ಕಾಲ್ಡಿಕ್ ಸಂಪ್ರದಾಯದ ಪ್ರಕಾರ ನಾರ್ವೆ ದೇಶದ ರಾಜಕುಮಾರ ಒಲ್ಫ್ ಅಥೆಲ್ರೆಡ್ ಗೆ ನೆರವಾಗುವುದಕ್ಕಾಗಿ ೧೦೧೪ ರಲ್ಲಿ ಸೇತುವೆಯನ್ನು ನೆಲಸಮ ಮಾಡಿದನೆಂದು ಹೇಳಲಾಗಿದೆ. ಇದು ಡೇನ್ ನ ರಕ್ಷಣಾತ್ಮಕ ಪಡೆಗಳನ್ನು ವಿಭಜಿಸಲು ಮಾಡಲಾದ ಯಶಸ್ವಿ ಪ್ರಯತ್ನವಾಗಿದ್ದು, ಈತ ಗೋಡೆಗಳಿಂದ ಆವೃತವಾಗಿದ್ದ ಲಂಡನ್ ನಗರವನ್ನು ಜೊತೆಯಲ್ಲಿ ಸೌತ್ ವಾರ್ಕ್ ನ್ನು ಹೊಂದಿದ್ದನು. ಈ ಮೂಲಕ ಆಂಗ್ಲೋ-ಸ್ಯಾಕ್ಸನ್ ರಾಜನಿಗಾಗಿ ಲಂಡನ್ ಅನ್ನು ಪುನರ್ವಶಪಡಿಸಿಕೊಟ್ಟನು. ಈ ಪ್ರಸಂಗವು "ಲಂಡನ್ ಬ್ರಿಜ್ ಈಸ್ ಫಾಲಿಂಗ್ ಡೌನ್" ಎಂಬ ಜನಪ್ರಿಯ ಮಕ್ಕಳ ಕವಿತೆ, ಶಿಶುಪ್ರಾಸಕ್ಕೆ ಸ್ಫೂರ್ತಿಯಾಯಿತು, ಎಂದು ತಿಳಿಯಲಾಗಿದೆ.
"ಹಳೆಯ" (ಮಧ್ಯಕಾಲೀನ) ಲಂಡನ್ ಸೇತುವೆ
thumb|right|300px|ಮುನ್ನೆಲೆಯಲ್ಲಿ ಈಗಿನ ಸೌತ್ ವಾರ್ಕ್ ಕೆಥೆಡ್ರಲ್ ನೊಂದಿಗೆ ಇದು 1616 ರಲ್ಲಿನ ಹಳೆಯ ಲಂಡನ್ ಸೇತುವೆಯ ಚಿತ್ರವಾಗಿದ್ದು, ಇದನ್ನು ಕ್ಲೇಸ್ ವ್ಯಾನ್ ವಿಸ್ಚರ್ ರವರು ಚಿತ್ರಿಸಿದ್ದಾರೆ.ಸೌತ್ ವಾರ್ಕ್ ದ್ವಾರಗೃಹ ನ ಮೇಲೆ  ಮರದಂಡನೆಗೊಳಗಾಗಿದ್ದ ಅಪರಾಧಿಗಳ ಸಿಕ್ಕಿಸಿದ ತಲೆಗಳನ್ನು ಕಾಣಬಹುದು. ಆಗ ೧೧೩೬ ರ ವಿಧ್ವಂಸದ ನಂತರ ಸ್ಟೆಫೆನ್ ರ ಆಳ್ವಿಕೆಯ ಸಂದರ್ಭದಲ್ಲಿ ಕೆಲವು ಮರು ನಿರ್ಮಾಣಗಳನ್ನು ಮಾಡಲಾಯಿತು. ಸಂಭಾವ್ಯವಾಗಿ ವಿಲಿಯಂ ರುಫುಸ್ ಸ್ಥಾಪಿಸಿದ ಶೈಲಿಯ ಮಾದರಿ ವಿಧಾನಗಳೊಂದಿಗೆ ಮರು ನಿರ್ಮಿಸಲಾಯಿತು. ಹೆನ್ರಿ II ಯವರ ಪ್ರವೇಶದ ಮೇಲೆ ಈ ಕಾರ್ಯವನ್ನು ಪ್ರೋತ್ಸಾಹಿಸಲೆಂದು, ರಾಷ್ಟ್ರೀಯ ಕ್ರೈಸ್ತ ಪಾದ್ರಿಗಳ ಒಕ್ಕೂಟ ಸಂಘದ ಸಂಸ್ಥೆಯು ಅದರ ನಿರ್ವಹಣೆಯನ್ನು ನಿಯಂತ್ರಿಸುವ ಪ್ರಯತ್ನ ಮಾಡಿತು. ಲಂಡನ್ ನಲ್ಲಿ ಇದೇ ಉದ್ದೇಶ ಹೊಂದಿದ್ದ ಪರವಾನಗಿಯಿಲ್ಲದ ಅನೇಕ ಸ್ಥಳೀಯ ಒಕ್ಕೂಟ ಸಂಘಗಳಿದ್ದವು ಎಂಬುದಕ್ಕೆ ಸಾಕ್ಷ್ಯಗಳಿವೆ. ನಂತರ ೧೧೬೩ ರಲ್ಲಿ ಪೀಟರ್ ಡೆ ಕೊಲೆ ಚರ್ಚ್ ರನ್ನು, "ವಾರ್ಡನ್ ಆಫ್ ದಿ ಬ್ರೆದ್ರನ್ ಆಫ್ ದಿ ಬ್ರಿಜ್"  ಆಗಿ  ನೇಮಿಸಲಾಯಿತು. ಇದು ಎಲ್ಲಾ ಪೂರ್ವಭಾವಿ ಆಡ್ ಹಾಕ್ (ತಾತ್ಕಾಲಿಕ)ವ್ಯವಸ್ಥೆಗಳನ್ನು ಜೋಡಿಸುವ ಕ್ರಮದಂತೆ ಕಂಡುಬಂದಿತು. ಹೀಗೆ ೧೧೭೩ ರಲ್ಲಿ ಕೂಡಲೇ ಪೀಟರ್,ಮರದ ಈ ಸೇತುವೆಯನ್ನು ಕಲ್ಲಿನಲ್ಲಿ ಮರು ನಿರ್ಮಿಸುವುದರ ಬಗ್ಗೆ ಪ್ರಸ್ತಾಪಿಸಿದರು. ಥಾಮಸ್ ಬೆಕೆಟ್ ಕಲ್ಟ್ ಸಂಪ್ರದಾಯದವರ ಜನಪ್ರಿಯತೆ ಮತ್ತು ಸೇತುವೆಯಿಂದ  ಕ್ಯಾಂಟರ್ ಬರಿಗೆ  ಹೋಗುವ ಯಾತ್ರಾರ್ಥಿಗಳಿಂದಾಗಿ ಇದನ್ನು ಪುನಃ ನಿರ್ಮಿಸಬೇಕಾಯಿತು. ನಿರ್ಮಾಣವನ್ನು ೧೧೭೬ ರಲ್ಲಿ ಡೆ ಕೊಲೆಚರ್ಚ್ ರವರ ನಿರ್ದೇಶನದಲ್ಲಿ ಪ್ರಾರಂಭಿಸಲಾಯಿತು. ಸೇತುವೆಯ ಮಧ್ಯಭಾಗದ ಹತ್ತಿರದಲ್ಲಿ ಪ್ರಾರ್ಥನಾಲಯವೊಂದನ್ನು ನಿರ್ಮಿಸಲಾಯಿತು.(ಇದು ಇತ್ತೀಚೆಗಷ್ಟೇ ಹುತಾತ್ಮರಾದವರಿಗಾಗಿ ಮತ್ತು ಸೆಂಟ್ ಮೇರಿ ಕೊಲೆಚರ್ಚ್ ರವರಿಗೆ ಸೇರಿದ ಪ್ರಾಂತದಲ್ಲಿ ಹುಟ್ಟಿ ಸಂತರಾದವರಿಗಾಗಿ ಮೀಸಲಾಗಿದೆ). ಸೆಂಟ್ ಥಾಮಸ್ ಪ್ರಾರ್ಥನಾ ಮಂದಿರ, ಹೈ ಟೌನ್  ಪ್ಯಾರಿಷ್ ಚರ್ಚ್ ಗಳಿಗಿಂತ ಅತ್ಯಂತ ಭವ್ಯವಾಗಿದೆ;  ಇದು ಮೀನುಗಾರರಿಗಾಗಿ ಮತ್ತು  ನದಿಯುದ್ದಕ್ಕೂ ಬಾಡಿಗೆ ವಾಹನಗಳಲ್ಲಿ ಪ್ರಯಾಣ ಮಾಡುವ ಪ್ರಯಾಣಿಕರಿಗಾಗಿ ನದಿ ಮಟ್ಟದ ಪ್ರವೇಶಾವಕಾಶವನ್ನು ಹೊಂದಿದ್ದರೂ ಕೂಡ ಇದು ಅತ್ಯಂತ ಮಹೋನ್ನತವಾಗಿದೆ. ಹೊಸ ಸೇತುವೆ ಸಂಪೂರ್ಣಗೊಳ್ಳಲು ೩೩ ವರ್ಷಗಳೇ ಹಿಡಿಯಿತಲ್ಲದೇ, ಇದರ ನಿರ್ಮಾಣವನ್ನು ರಾಜ ಜಾನ್ ರ ಆಳ್ವಿಕೆಯ ಸಂದರ್ಭದಲ್ಲಿ ೧೨೦೯ ರಲ್ಲಿ ಮುಕ್ತಾಯಗೊಳಿಸಲಾಯಿತು. ಜಾನ್ ಇದರ ನಿರ್ವಹಣೆಗಾಗಿ ಕಂದಾಯ ಪಡೆಯಲು ಸೇತುವೆಯ ಮೇಲೆ ಮನೆಗಳನ್ನು ಕಟ್ಟಲು ಅನುಮತಿ ನೀಡಿದರಲ್ಲದೇ, ಶೀಘ್ರದಲ್ಲೆ ಇದರ ಮೇಲೆ ಅನೇಕ ಅಂಗಡಿ- ಮಳಿಗೆಗಳು ತಲೆ ಎತ್ತಿದವು.
ಈ ಮಧ್ಯಕಾಲೀನ ಸೇತುವೆಯು, ೧೯ ಸಣ್ಣ ಕಮಾನುಗಳನ್ನು ಮತ್ತು ದಕ್ಷಿಣ ತುದಿಯಲ್ಲಿ ರಕ್ಷಣಾ ಮಹಾದ್ವಾರಗೃಹದೊಂದಿಗೆ ಸಂಚಾರಕ್ಕೆ ಕಾಲಕಾಲಕ್ಕೆ ತಡೆಯೊಡ್ಡುವ ಕೀಲು ಸೇತುವೆಯನ್ನೂ ಹೊಂದಿತ್ತು. ಸಮಕಾಲೀನ ಚಿತ್ರಗಳು, ಸೇತುವೆಯು ಎತ್ತರದಲ್ಲಿ ಏಳು ಮಹಡಿಗಳವರೆಗೂ ಇರುವ ಕಟ್ಟಡಗಳಲ್ಲಿ ದಟ್ಟೈಸಿರುವುದನ್ನು ತೋರಿಸುತ್ತವೆ. ಕಮಾನುಗಳ ಸಂಕುಚಿತತೆ, ನೀರಿನ ಹರಿವನ್ನು ತಡೆಗಟ್ಟುವ ಮೂಲಕ ಚಳಿಗಾಲದಲ್ಲಿ ಸ್ಥಿರೀಕರಿಸಲು, ನೀರನ್ನು ಎಡೆಗೊಡುವಂತೆ ಮಾಡುವ ಮೂಲಕ ಥೇಮ್ಸ್ ನದಿಯ ಮೇಲೆ ಇದು ಭಾಗಶಃ ಅಣೆಕಟ್ಟೆಯಂತೆ ಕಾರ್ಯನಿರ್ವಹಿಸುವುದನ್ನು ಸೂಚಿಸುತ್ತದೆ. ಮಂದಗತಿಯ ಹರಿವಿನಿಂದಾಗಿ ಚಳಿಗಾಲದಲ್ಲಿ ನೀರನ್ನು ತಡೆಹಿಡಿಯಲಾಗುವುದು. ಅನಂತರ ಜಲ ಪಂಪ್ ಗಳನ್ನು ನಡೆಸಲು ಎರಡು ಉತ್ತರ ಕಮಾನುಗಳಡಿಯಲ್ಲಿ, ಹಾಗು ಹರಿವ ಪ್ರವಾಹದ ವಿದ್ಯುತ್ ನ ಮೂಲಕ ಕಾರ್ಯನಿರ್ವಹಿಸುವ ಧಾನ್ಯಗಳ ಹಿಟ್ಟಿನಗಿರಣಿಗಳನ್ನು ನಡೆಸಲು ಎರಡು ದಕ್ಷಿಣದ ಕಮಾನುಗಳಡಿಯಲ್ಲಿ, ಜಲಚಕ್ರ ಗಳನ್ನು (ಇದನ್ನು ಪೀಟರ್ ಮೋರಿಸ್ ರವರು ವಿನ್ಯಾಸಗೊಳಿಸಿದ್ದಾರೆ) ಸೇರಿಸುವ ಮೂಲಕ ಪ್ರವಾಹದ ಹರಿವನ್ನು ತಡೆಹಿಡಿಯಬಹುದಾಗಿದೆ. ಇದು ಅಲೆತಡೆಗಳು ಅಥವಾ "ದಸಿಕಾಪು" ಗಳ ನಡುವೆ ಭಯಂಕರವಾದ ಅಲೆಗಳ ಹೊಡೆತವನ್ನು ಉಂಟುಮಾಡಿತು. ನದಿಯ ಪ್ರತಿ ಬದಿಯ ಮೇಲೂ ನೀರಿನ ಮಟ್ಟದ ನಡುವೆ ಆರು ಅಡಿ(ಎರಡು ಮೀಟರ್ ಗಳು)ಯಷ್ಟು ವ್ಯತ್ಯಾಸವಿರುವಂತೆ ಅತಿಭಯಂಕರವಾದ ಅಲೆಗಳ ಹೊಡೆತಗಳನ್ನು ಉಂಟುಮಾಡಿತು. ಕೇವಲ ಧೈರ್ಯವಂತರು ಅಥವಾ ಹುಚ್ಚು ಸಾಹಸದ ಮನೋಭಾವವುಳ್ಳವರು ಮಾತ್ರ "ಸೇತುವೆ ದಾಟಲು" ಪ್ರಯತ್ನಿಸಿದರು—ನದಿ ಮೇಲ್ಪಾತಳಿಯ ಕಸಕಡ್ಡಿಗಳ ಗುಡ್ಡೆಗಳ ನಡುವೆ ಬೋಟ್ ಅನ್ನು ನಡೆಸುವುದು— ಅಲ್ಲದೇ ಇದನ್ನು ಮಾಡಲು ಹೋಗಿ ಅನೇಕರು ಮುಳುಗಿದ್ದಾರೆ. ಸೇತುವೆಯು "ಜಾಣರಿಗೆ ಅದರ ಮೇಲಿಂದ ದಾಟಲು, ಮತ್ತು ಮೂರ್ಖರಿಗೆ ಅದರ ಕೆಳಗಿಂದ ದಾಟಲು" ಎಂಬ ಮಾತು ಚಾಲ್ತಿಯಲ್ಲಿದೆ.
thumb|left|ಈ ಪಾದಚಾರಿ ಕಮಾನುಗೂಡು ಈಗ ಟವರ್ ಹ್ಯಾಮ್ಲೆಟ್ಸ್ ನಲ್ಲಿರುವ ವಿಕ್ಟೋರಿಯಾ ಪಾರ್ಕ್ ನಲ್ಲಿದೆ.  ಇದು 1831 ರಲ್ಲಿ ನೆಲಸಮಮಾಡಲಾದ ಹಳೆ ಲಂಡನ್ ಸೇತುವೆಯ ಉಳಿದಿರುವ ಅವಶೇಷಗಳಲ್ಲಿ ಒಂದಾಗಿದೆ. ಲಂಡನ್ ಸೇತುವೆಯ ಮೇಲೆ ಮಳಿಗೆಗಳನ್ನು ನಿರ್ಮಿಸಲು ಅವಕಾಶ ನೀಡುವ ರಾಜ ಜಾನ್ ರ ನಿರ್ಧಾರ, ನದಿಯನ್ನು ದಾಟುವ ಜನ ಸಂಚಾರದ ದಟ್ಟಣೆಯನ್ನು ಕಡಿಮೆಮಾಡಿತು. ಮನೆಗಳು ಮತ್ತು ಮಳಿಗೆಗಳು ಅಲ್ಲಿಯ ಸ್ಥಳವನ್ನು ಆವರಿಸಿದವು, ಹಾಗು ಜನಜಂಗುಳಿಯನ್ನು ಆಕರ್ಷಿಸಿದವು. ಆದರೆ ಸವಾರಿ ಗಾಡಿಗಳು ಕೆಟ್ಟು ನಿಂತಾಗ ಅಥವಾ ಪ್ರಾಣಿಗಳು ಅನುಚಿತವಾಗಿ ವರ್ತಿಸಿದಾಗ ಸೇತುವೆಯನ್ನು ದಾಟಲು ಒಂದು ಗಂಟೆಯಷ್ಟು ಸಮಯ ಹಿಡಿಯುತ್ತಿತ್ತು. ಈ ಕಾರಣದಿಂದಾಗಿ ಜನರು ನಡೆದು ಹೋಗುವುದಕ್ಕಿಂತ ಬಾಡಿಗೆ ಬೋಟ್ ಗಳ ಮೂಲಕ ಸೇತುವೆ ದಾಟುವ ಅವಕಾಶವನ್ನು ಆಯ್ಕೆ ಮಾಡಿಕೊಂಡರು. ಇದು ಲಂಡನ್ನರನ್ನು ತೀರದಿಂದ ತೀರಕ್ಕೆ ವೇಗವಾಗಿ ಕೊಂಡೊಯ್ಯುತ್ತಿತ್ತು. ಸೇತುವೆಯು ಅಗಲದಲ್ಲಿ ಸುಮಾರು 26 ft  ನಷ್ಟಿದ್ದರೂ, ಸೇತುವೆಯ ಮೇಲಿರುವ ಕಟ್ಟಡಗಳು ಬೀದಿಯ ಪ್ರತಿ ಬದಿಯಲ್ಲೂ ಸುಮಾರು 7 ft ನಷ್ಟು ಸ್ಥಳವನ್ನು ಆವರಿಸಿದ್ದವು. ಈ ಕೆಲವು ಕಟ್ಟಡಗಳನ್ನು ನದಿಯ ಪಾತಳಿಯ ಆಚೆಗೆ ಇನ್ನೂ ಏಳು ಅಡಿ ಹೊರಗೆ ನಿರ್ಮಿಸಲಾಗಿದೆ. ಈ ಕಾರಣದಿಂದ ಸಂಚಾರಕ್ಕಾಗಿ ರಸ್ತೆಯ ವಿಸ್ತಾರವನ್ನು ಕಡಿಮೆ ಮಾಡಿ 12 ft ನಷ್ಟು ಅಗಲಕ್ಕೆ ಇಳಿಸಲಾಯಿತು. ಕುದುರೆಗಳು, ಬಂಡಿಗಳು, ಸರಕು-ಸಾಮಾನು ಸಾಗಣೆ ಬಂಡಿಗಳು ಮತ್ತು ಪಾದಚಾರಿಗಳು, ಉತ್ತರಕ್ಕೆ ಮತ್ತು ದಕ್ಷಿಣಕ್ಕೆ ಹೋಗುವ ಒಂದು ಕಿರುದಾರಿಯೊಂದಿಗೆ, ಕೇವಲ ಆರು ಅಡಿ ಅಗಲದ ದಾರಿಯನ್ನು ಹಂಚಿಕೊಂಡವೆಂಬುದು ಇದರ ಅರ್ಥವಾಗಿದೆ. ಇಲ್ಲಿ ಮನೆಗಳನ್ನು ಮತ್ತು ಮಳಿಗೆಗಳನ್ನು ನಿರ್ಮಿಸದೇ ಉಳಿದ ಕೆಲವೇ ಕೆಲವು ಸ್ಥಳಗಳಿವೆ. ಇವು ಜನರಿಗೆ ದಟ್ಟಣೆಯಿಂದ ಹೊರಬಂದು ನದಿಯ  ಸುಂದರ ನೋಟವನ್ನು ಮತ್ತು ಲಂಡನ್ ನ ತೀರದ ದಂಡೆಗುಂಟ ಇರುವ ರೇಖೆಯನ್ನು ಆನಂದಿಸುವಂತೆ ಮಾಡುತ್ತವೆ.
ನಿಕಟವಾಗಿರುವ ವ್ಯಾಪಾರದ ೨೦೦ ಸ್ಥಳಗಳು ಪುಟ್ಟ ಬೀದಿಯ ಎರಡೂ ಕಡೆಗಳಲ್ಲಿ ಸಾಲು ಪಂಕ್ತಿಯಲ್ಲಿದ್ದವು. ಲಂಡನ್ ಸೇತುವೆಯ ಮೇಲೆ ಏಲ್ ಮದ್ಯ ಮತ್ತು ಬಿಯರ್ ಅನ್ನು ಮಾರುತ್ತಿರಲಿಲ್ಲ. ಏಕೆಂದರೆ ಈ ಮದ್ಯಗಳಿಗೆ ಸಾರಾಯಿ ಉಗ್ರಾಣದ ಅಗತ್ಯವಿರುತ್ತವೆ, ಅದು ಇಲ್ಲಿರುವುದಿಲ್ಲ. ವ್ಯಾಪಾರಿಗಳು ಅವರ ಮಳಿಗೆಗಳ ಮೇಲೆ ವಾಸಿಸುತ್ತಿದ್ದರು. ಅಲ್ಲದೇ ರಸ್ತೆ ಮಟ್ಟದ ಅಟ್ಟಗಳಿಂದ ಸರಕುಗಳನ್ನು ಮಾರುತ್ತಿದ್ದರು. ಅವರ ಸರಕುಗಳನ್ನು ಪ್ರದರ್ಶಿಸಲು ಮತ್ತು ವ್ಯಾಪಾರ ಮಾಡಲು ಕಿಟಕಿಗಳನ್ನು ಬಳಸುತ್ತಿದ್ದರು; ಪ್ರತಿ ಮಳಿಗೆಗಳ ಮೇಲೆ ಮಾರಾಟಮಾಡುವ ಸರಕಿನ ಆಕಾರದಲ್ಲಿರುವ ಗುರುತನ್ನು ನೇತುಹಾಕಲಾಗಿರುತ್ತಿತ್ತು. ಇಲ್ಲಿ ಯಾವ ಸರಕು ದೊರೆಯುತ್ತದೆ, ಎಂಬುದನ್ನು ಅನಕ್ಷರಸ್ಥರೂ ಅರ್ಥಮಾಡಿಕೊಳ್ಳಲೆಂದು ಹೀಗೆ ಹಾಕಿರುತ್ತಿದ್ದರು. ಕುದುರೆ ಸವಾರರು ಸಲೀಸಾಗಿ ಇವುಗಳ ಕೆಳಗೆ ಸಾಗಲೆಂದು ಈ ಗುರುತುಗಳನ್ನು ಎತ್ತರದಲ್ಲಿ ನೇತುಹಾಕಲಾಗುತ್ತಿತ್ತು— ಸಣ್ಣ ಬೀದಿಯ ಪ್ರತಿ ಇಂಚು ಕೂಡ ವಾಹನಗಳ ಸಂಚಾರಕ್ಕೆ ಲಭ್ಯವಿರುತ್ತಿತ್ತು. ಮನೆಗಳು ಮತ್ತು ಮಳಿಗೆಗಳ ಮೇಲಿನ ಅನೇಕ ಮಹಡಿಗಳನ್ನು ಬೀದಿಯುದ್ದಕ್ಕೂ ಕಟ್ಟಲಾಗುತ್ತಿದ್ದು, ಇದು ಮನೆ ಅಥವಾ ಮಳಿಗೆಯುದ್ದಕ್ಕೂ ಸೇರಿಕೊಂಡಿರುತ್ತಿತ್ತು. ಇದರಿಂದಾಗಿ ಬೀದಿಯು ಸುರಂಗದಂತೆ ತೋರುತ್ತಿತ್ತು. ಲಂಡನ್ ಸೇತುವೆಗೆ ಇರುವ ಮಹಾದ್ವಾರವನ್ನು ಕರ್ಫ್ಯೂ ಸಮಯದಲ್ಲಿ ಮುಚ್ಚಲಾಗಿರುತ್ತಿತ್ತು. ಅಲ್ಲದೇ ಸೇತುವೆಯ ಸ್ಥಳವು ವಾಸಿಸಲು ಅಥವಾ ಕೊಂಡುಕೊಳ್ಳಲು ಸುರಕ್ಷಿತ ಸ್ಥಳ ಎಂದು ಪರಿಗಣಿಸಲಾಗುತ್ತಿತ್ತು. ಲಂಡನ್ ನಗರದ ಸೆಂಟ್ ಮ್ಯಾಗ್ನಸ್ ನ ಪ್ಯಾರಿಷ್ ಮತ್ತು ಸೆಂಟ್ ಓಲ್ವೆಯ ಸೌತ್ ವಾರ್ಕ್ ಪ್ಯಾರಿಷ್ ವ್ಯಾಪ್ತಿಗೆ ಒಳಪಡುವ ಕ್ಷೇತ್ರದಲ್ಲಿರುವ ಸೇತುವೆಯ ಸಮುದಾಯವು ಬಹುಮಟ್ಟಿಗೆ ಪಟ್ಟಣವಾಗಿದೆ.
ಆಗ ೧೨೮೪ ರಲ್ಲಿ ಅನೇಕ ವರ್ಷಗಳ ಕಾನೂನು ವಿವಾದದ ನಂತರ ಲಂಡನ್ ನಗರವು ಪರಿಣಾಮಕಾರಿಯಾದ ನಿಯಂತ್ರಣವನ್ನು ಗಳಿಸಿತು. ಅಲ್ಲದೇ ಹಳೆಯ ಕಂದಾಯ ಮತ್ತು ಹೊಸ ಉಂಬಳಿಗಳ ಮೂಲಕ ಸೇತುವೆಯನ್ನು ನಿರ್ವಹಿಸಲೆಂದು ಬ್ರಿಜ್ ಹೌಸ್ ಎಸ್ಟೇಟ್ಸ್ ಟ್ರಸ್ಟ್  ಆಗಿರುವ ಸಿಟಿ ಬ್ರಿಜ್ ಟ್ರಸ್ಟ್  ಅನ್ನು ಸ್ಥಾಪಿಸಿತು. ಬ್ರಿಜ್ ಹೌಸ್, ಪೀಟರ್ ಡೆ ಕೊಲೆ ಚರ್ಚ್ ರ ಮೂಲ "ಮನೆ"ಯಿಂದ ಉದಯಿಸಿತು. ಉದಾಹರಣೆಗೆ, ಅವರ ಕ್ರೈಸ್ತ ಸನ್ಯಾಸಿಗಳ "ಬ್ರೆದ್ರನ್ ಆಫ್ ದಿ ಬ್ರಿಜ್" ಗಾಗಿ ನಿರ್ವಹಣೆಯ ಡಿಪೋ ಮತ್ತು ವಸತಿನಿಲಯ, ಇದು ಸೌತ್ ವಾರ್ಕ್ ನಲ್ಲಿರುವ ಸೆಂಟ್ ಒಲ್ವೇ ಚರ್ಚ್ ನ ನಂತರವಿದೆ. ಈ ಸ್ಥಳವನ್ನು "ಬ್ರಿಜ್ ಯಾರ್ಡ್" ಎಂಬ(ಬೀದಿ)ಸ್ಟ್ರೀಟ್ ನ ಹೆಸರಿನಿಂದ ಇಂದೂ ಕೂಡ ಗುರುತಿಸಲಾಗುತ್ತದೆ.
ಸೇತುವೆಯ ಅನೇಕ ಕಮಾನುಗಳು ಕಾಲ ಸರಿದಂತೆ ನಾಶವಾದವು. ಅಲ್ಲದೇ ಸೇತುವೆಯ ಮೇಲಿದ್ದ ಮನೆಗಳು ೧೩೮೧ ರಲ್ಲಿ ವ್ಯಾಟ್ ಟೈಲರ್ ರ  ಕೃಷಿಕರ ಕ್ರಾಂತಿಯ ಸಂದರ್ಭದಲ್ಲಿ ಮತ್ತು  ೧೪೫೦ ರ  ಜ್ಯಾಕ್ ಕೇಡ್ ರ ಬಂಡಾಯದ ಸಂದರ್ಭದಲ್ಲಿ ಸುಟ್ಟುಹೋದವು. ಇದು ಸೇತುವೆಯ ಮೇಲೆ ನಡೆದ ಯೋಜಿತ ಕದನವಾಗಿದೆ.
ಉತ್ತರದ ಮಹಾದ್ವಾರವಾದ ನ್ಯೂ ಸ್ಟೋನ್ ಗೇಟ್ ಗೆ ಪರ್ಯಾಯವಾಗಿ ೧೫೭೭ ರಲ್ಲಿ ನಾನ್ಸಚ್ ಹೌಸ್ ಅನ್ನು ನಿರ್ಮಿಸಲಾಯಿತು. ದಕ್ಷಿಣದ ಮಹಾದ್ವಾರಗೃಹವಾದ, ಸ್ಟೋನ್ ಗೇಟ್ ವೇ ಲಂಡನ್ ನ್ನಿನ ಅತ್ಯಂತ ಕುಖ್ಯಾತ ಸ್ಥಳಗಳಲ್ಲಿ ಒಂದಾಗಿದೆ: ಇಲ್ಲಿ ಈಟಿಯಿಂದ ಶೂಲಕ್ಕೇರಿಸಲಾದ ದೇಶದ್ರೋಹಿಗಳ ವಿಚ್ಛೇದಿಸಿದ ತಲೆಗಳನ್ನು ಪ್ರದರ್ಶಿ ಸಲಾಗುತ್ತದೆ. ಅಲ್ಲದೇ ಪ್ರಾಕೃತಿಕ ಶಕ್ತಿಗಳ ವಿರುದ್ಧ ಅವುಗಳನ್ನು ಸಂರಕ್ಷಿಡಲೆಂದು ಕೀಲೆಣ್ಣೆಯಲ್ಲಿ ಅವುಗಳನ್ನು ಮುಳುಗಿಸಿಡಲಾಗುತ್ತದೆ. ವಿಲಿಯಂ ವ್ಯಾಲ್ಯಾಕ್ ನ ತಲೆ, ಗೇಟ್ ನ ಮೇಲೆ ಮೊದಲು ಕಂಡುಬರುತ್ತದೆ. ಈ ಸಂಪ್ರದಾಯವನ್ನು ೧೩೦೫ ರಲ್ಲಿ ಆರಂಭಿಸಲಾಯಿತು; ಹಾಗು ಇದು ಮುಂದಿನ ೩೫೫ ವರ್ಷಗಳ ವರೆಗೆ ಮುಂದುವರೆಯಿತು. ಈಟಿಯ ಮೇಲಿರುವಂತಹ ಇತರ ಪ್ರಸಿದ್ಧ ತಲೆಬುರುಡೆಗಳೆಂದರೆ: ೧೪೫೦ ರಲ್ಲಿ ಜ್ಯಾಕ್ ಕೇಡ್, ೧೫೩೫ ರಲ್ಲಿ ಥಾಮಸ್ ಮೋರ್,ಇದೇ ವರ್ಷದಲ್ಲಿ ಬಿಷಪ್  ಜಾನ್ ಫಿಷರ್ ಹಾಗು ೧೫೪೦ ರಲ್ಲಿ  ಥಾಮಸ್ ಕ್ರೋಮ್ ವೆಲ್. ಆಗ ೧೫೯೮ರಲ್ಲಿ ಲಂಡನ್ ಪೌಲ್ ಹೆಂಟ್ಜರ್ ಗೆ ಭೇಟಿ ನೀಡಿದ ಜರ್ಮನ್ ಸಂದರ್ಶಕ ಸೇತುವೆಯ ಮೇಲೆ ಸುಮಾರು ೩೦ ತಲೆಗಳ ಎಣಿಕೆ ಮಾಡಿದ್ದಾರೆ : ರಾಜ ಚಾರ್ಲ್ಸ್II, ಇದನ್ನು ಪುನಃ ವಶಪಡಿಸಿಕೊಂಡು ಅಸ್ತಿತ್ವಕ್ಕೆ ಬಂದ ನಂತರ On the south is a bridge of stone eight hundred feet in length, of wonderful work; it is supported upon twenty piers of square stone, sixty feet high and thirty broad, joined by arches of about twenty feet diameter. The whole is covered on each side with houses so disposed as to have the appearance of a continued street, not at all of a bridge.
Upon this is built a tower, on whose top the heads of such as have been executed for high treason are placed on iron spikes: we counted above thirty.. ಈ ಸಂಪ್ರದಾಯವು ಅಂತಿಮವಾಗಿ೧೬೬೦ ರಲ್ಲಿ ಕೊನೆಗೊಂಡಿತು.
ಲಂಡನ್ ಸೇತುವೆಯ ಮೇಲಿದ್ದ ಕಟ್ಟಡಗಳು, ಪ್ರಮುಖ ಬೆಂಕಿಯ ಅನಾಹುತವನ್ನು ಉಂಟುಮಾಡಿದವಲ್ಲದೇ, ಅದರ ಕಮಾನುಗಳ ಮೇಲೆ ಭಾರ ಹೆಚ್ಚಾಗಲು ಕಾರಣವಾದವು. ಈ ಎರಡು ಕಾರಣಗಳು ಸೇತುವೆಯ ಮೇಲಿನ ಹಲವು ವಿನಾಶಗಳಿಗೆ ಕಾರಣವಾದವು. ನಂತರ ೧೨೧೨ ರಲ್ಲಿ ಬಹುಶಃ ಲಂಡನ್ ನ ಹಿಂದಿನ ಬೆಂಕಿ ಅವಘಡಗಳಲ್ಲೇ ಅತ್ಯಂತ ದೊಡ್ಡದೆನ್ನಲಾದ ಅನಾಹುತವು ಸೇತುವೆಯ ಎರಡು ತುದಿಗಳಲ್ಲಿ ಸಂಭವಿಸಿತು, ಅದಲ್ಲದೇ ಅನೇಕರನ್ನು ಬಲಿತೆಗೆದುಕೊಂಡಿತು; ಹಾಗು ಈ ಸಂದರ್ಭದಲ್ಲಿ ೩ ಸಾವಿರದಷ್ಟು ಜನರು ಮೃತಪಟ್ಟರೆಂದು ಹೇಳಲಾಗಿದೆ. ಹೀಗೆ ೧೬೩೩ ರಲ್ಲಿ ಮತ್ತೊಂದು ದೊಡ್ಡ ಬೆಂಕಿ ಅನಾಹುತ ಸಂಭವಿಸಿ, ಇದು ಉತ್ತರದಿಕ್ಕಿನ ಮೂರನೇ ಒಂದು ಭಾಗದಷ್ಟು ಸೇತುವೆಯನ್ನು ನಾಶಮಾಡಿತು. ಆದರೆ, ೧೬೬೬ ರಲ್ಲಿ ಸೇತುವೆ ಗೇಟ್ ಫೈರ್ ಆಫ್ ಲಂಡನ್ ನಿಂದ ಹಾನಿಗೊಳಗಾಗುವುದನ್ನು  ತಡೆಯಿತು. ಆಗ ೧೭೨೨ ರ ಹೊತ್ತಿಗೆ ಆದ ದಟ್ಟಣೆಯು ಎಷ್ಟು ದೊಡ್ಡ ತೊಂದರೆಯಾಯಿತೆಂದರೆ, ಲಾರ್ಡ್ ಮೇಯರ್ " ಸೌತ್ ವಾರ್ಕ್ ನಿಂದ ನಗರಕ್ಕೆ ಪ್ರವೇಶಿಸುವಂತಹ ಎಲ್ಲಾ ಬಂಡಿಗಳು, ಅಧಿಕೃತ ವಾಹನಗಳು ಮತ್ತು ಇತರ ಚಕ್ಕಡಿಗಳು ಸೇತುವೆಯ ಪಶ್ಚಿಮದ ಕಡೆ ಸಂಚರಿಸಬೇಕು: ಹಾಗು ನಗರದಿಂದ ಹೊರಗೆ ಹೋಗುವಂತಹ ಬಂಡಿಗಳು ಮತ್ತು ಅಧಿಕೃತ ವಾಹನಗಳು ಸೇತುವೆಯ ಪೂರ್ವ ಬದಿಯಲ್ಲಿ ಸಾಗಬೇಕೆಂದು" ತೀರ್ಪು ನೀಡಿದರು. ಬ್ರಿಟನ್ ನಲ್ಲಿ ಎಡ ಬದಿಗೆ ವಾಹನ ಓಡಿಸುವ ಸಾರಿಗೆ ಸಂಚಾರದ ಪದ್ಧತಿಗೆ, ಇದು ಕೂಡ ಮೂಲವಿರಬಹುದೆಂದು ಇದನ್ನು ಸಲಹೆ ಮಾಡಲಾಗುತ್ತದೆ.
ಅಂತಿಮವಾಗಿ ೧೭೫೬ ರ ಜೂನ್ ನಲ್ಲಿ ಹೊರಡಿಸಲಾದ ಪಾರ್ಲಿಮೆಂಟ್ ನ ಕಾಯಿದೆಯಡಿ, ಲಂಡನ್ ಸೇತುವೆಯ ಮೇಲಿದ್ದ ಎಲ್ಲಾ ಮನೆ ಮತ್ತು ಮಳಿಗೆಗಳನ್ನು ಉರುಳಿಸಲು ಅನುಮತಿ ಪಡೆಯಲಾಯಿತು. ಈ ನಡುವೆ ೧೭೫೮–೬೨ ರಲ್ಲಿ ಎರಡು ಮಧ್ಯ ಕಮಾನುಗಳ ಆಚೀಚೆ ಬದಿಯ ಸಾಲು ಮನೆಗಳನ್ನು ತೆಗೆದು ಹಾಕಲಾಯಿತು. ಅಲ್ಲದೇ ನದಿಯ ಮೇಲೆ ನೌಕಾಯಾನವನ್ನು ಅಭಿವೃದ್ಧಿಪಡಿಸಲು ಅ ಸ್ಥಳದಲ್ಲಿ ವಿಸ್ತಾರ ವ್ಯಾಪ್ತಿಯ ಅಗಲವಾದ ಏಕ ಕಮಾನನ್ನು ನಿರ್ಮಿಸಲಾಯಿತು.
thumb|850px|center|1682 ರ ನಕ್ಷೆಯಿಂದ ತೆಗೆದುಕೊಳ್ಳಲಾದ ಲಂಡನ್ ಸೇತುವೆಯ ರೇಖಾಕೃತಿ.
"ಹೊಸ" (೧೯ನೇ-ಶತಮಾನ) ಲಂಡನ್ ಸೇತುವೆ
thumb|right|300px|ಆರಂಭಿಕ 1890 ರಲ್ಲಿ ಇದ್ದ ಹೊಸ ಲಂಡನ್ ಸೇತುವೆ ಆಗ ೧೮ನೇ ಶತಮಾನದ ಅಂತ್ಯದಲ್ಲಿ ಹಳೆಯ ಲಂಡನ್ ಸೇತುವೆ— ಅಲ್ಲಿಗೆ ೬೦೦ ವರ್ಷಗಳಾಗಿದ್ದ ಈ ಹಳೆಯ— ಸೇತುವೆಯನ್ನು ಮರುನಿರ್ಮಿಸಬೇಕೆಂಬುದರ ಅಗತ್ಯ ಕಾಣಿಸಿತು. ಇದು ಅತ್ಯಂತ ಸಂಕುಚಿತವಾಗಿತ್ತು; ಮತ್ತು ಶಿಥಿಲಗೊಂಡಿತ್ತು. ಅಲ್ಲದೇ ನದಿಯಲ್ಲಿನ ಜಲ ಸಂಚಾರ-ಸಾರಿಗೆಗೆ ಅಡ್ಡಿಪಡಿಸಿತ್ತು. ಹಳೆಯ ಸೇತುವೆಯ ಬದಲಿಗೆ ಹೊಸ ಸೇತುವೆಯನ್ನು ನಿರ್ಮಿಸಲು ವಿನ್ಯಾಸಕ್ಕಾಗಿ ೧೭೯೯ ರಲ್ಲಿ ಸ್ಪರ್ಧೆಯೊಂದನ್ನು ಏರ್ಪಡಿಸಲಾಯಿತು. ಇದು ಥಾಮಸ್ ಟೆಲ್ ಫೋರ್ಡ್ ಎಂಬ ಇಂಜಿನಿಯರೊಬ್ಬರನ್ನು ಕಬ್ಬಿಣದ ಒಂದು ಕಮಾನಿನೊಂದಿಗೆ ೬೦೦ ಅಡಿ (೧೮೦ ಮೀಟರ್) ಗಳಷ್ಟು ವ್ಯಾಪ್ತಿಯ, ಸೇತುವೆಯ ವಿನ್ಯಾಸವನ್ನು ಪ್ರಸ್ತಾಪಿಸಲು ಪ್ರೋತ್ಸಾಹಿಸಿತು. ಅದೇನೇ ಆದರೂ ಈ ವಿನ್ಯಾಸವನ್ನು ಎಂದಿಗೂ ಬಳಸಲಿಲ್ಲ, ಏಕೆಂದರೆ ಅದರ ಕಾರ್ಯಸಾಧ್ಯತೆ ಬಗೆಗಿನ ಅನಿಶ್ಚಿತತೆ ಹಾಗು ಅದರ ನಿರ್ಮಾಣಕ್ಕೆ ಅಗತ್ಯವಿದ್ದ ಭೂಮಿಯ ಪ್ರಮಾಣದಿಂದಾಗಿ ಈ ವಿನ್ಯಾಸವನ್ನು ಕೈಬಿಡಲಾಗಿತ್ತು. ಅಂತಿಮವಾಗಿ ಸೇತುವೆಯನ್ನು ಐದು ಕಲ್ಲಿನ ಕಮಾನುಗಳ ವಿನ್ಯಾಸದೊಂದಿಗೆ ಬದಲಿಸಲಾಯಿತು. ಜಾನ್ ರೆನ್ನಿ ಎಂಬ ಇಂಜಿನಿಯರ್ ಇದನ್ನು ವಿನ್ಯಾಸಗೊಳಿಸಿದ್ದರು. ಹೊಸ ಸೇತುವೆಯನ್ನು ಮೂಲ ಸ್ಥಳದ 100 ft ಪಶ್ಚಿಮಕ್ಕೆ(ನದಿಯ ಹರಿವಿಗೆ ಎದುರಾಗಿ) ನಿರ್ಮಿಸಲಾಯಿತು. ಇದನ್ನು ರೆನ್ನಿಯವರ ಪುತ್ರ (ಇದೇ ಹೆಸರಿನವರು ಜೂ.) ನಿರ್ಮಿಸಿದರು. ಸೇತುವೆಯ ನಿರ್ಮಾಣದ ಕೆಲಸವು ೧೮೨೪ ರಲ್ಲಿ ಪ್ರಾರಂಭವಾಯಿತು, ಹಾಗು ಅಸ್ತಿಭಾರಶಿಲೆಯನ್ನು ೧೮೨೫ ರ ಜೂನ್ ೧೫ ರಂದು ದಕ್ಷಿಣದ ಕಾಫರ್ ಕಟ್ಟೆಯಲ್ಲಿ ಇಡಲಾಯಿತು. ಹೊಸ ಸೇತುವೆಯನ್ನು ನಿರ್ಮಿಸುವ ವರೆಗೂ ಹಳೆಯ ಸೇತುವೆಯನ್ನು ಬಳಸಲಾಗುತ್ತಿತ್ತು. ಅಲ್ಲದೇ ೧೮೩೧ ರಲ್ಲಿ ಹೊಸ ಸೇತುವೆಯನ್ನು ತೆರೆದ ನಂತರ ಇದನ್ನು ತೆಗೆದು ಹಾಕಲಾಯಿತು. ಈ ಯೋಜನೆಯು ಹೊಸ ರೀತಿಯ ರಸ್ತೆಗಳ ನಿರ್ಮಾಣವನ್ನು ಅನಿವಾರ್ಯವಾಗಿಸಿತು. ಇಂತಹ ರಸ್ತೆಗಳನ್ನು ನಿರ್ಮಿಸಲು ಸೇತುವೆಯ ನಿರ್ಮಾಣಕ್ಕೆ ತಗುಲಿದ ವೆಚ್ಚಕ್ಕಿಂತ ಮೂರು ಪಟ್ಟು ಹೆಚ್ಚು ವೆಚ್ಚ ತಗುಲಿತು. ಈ ಹೊಸ ಸೇತುವೆಯನ್ನು ನಿರ್ಮಿಸಲು ಒಟ್ಟು £೨.೫ ಮಿಲಿಯನ್ ನಷ್ಟು ವೆಚ್ಚವಾಗಿದ್ದು (2023 ರ ಹೊತ್ತಿಗೆ £ ಮಿಲಿಯನ್ ಆಯಿತು),}} ಮಿಲಿಯನ್ ಆಯಿತು), ಮಿಲಿಯನ್ ಆಯಿತು), ಈ ವೆಚ್ಚವನ್ನು ಲಂಡನ್ ನಗರಪಾಲಿಕೆ ಮತ್ತು ಸರ್ಕಾರ ಭರಿಸಿದವು. ಸುರ್ರೆಯ ಮೆರಸ್ಟಮ್ ನ ತೀರದವರು ಮತ್ತು ಜೊಲಿಫ್ಫೆ ಇದರ ಗುತ್ತಿಗೆದಾರರಾಗಿದ್ದರು. ಹಳೆಯ ಸೇತುವೆಯ ಅವಶೇಷವನ್ನು ಮೆರಸ್ಟಮ್ ನ ಸೆಂಟ್ ಕ್ಯಾಥರಿನ್ ಚರ್ಚ್ ನ ಒಳಗಿರುವ ಗೋಪುರ ಕಮಾನಿಗೆ ಜೋಡಿಸಲಾಗಿದೆ.
ರೆನ್ನಿಯ ಸೇತುವೆಯು 928 ft ನಷ್ಟು ಉದ್ದ ಮತ್ತು 49 ft ರಷ್ಟು ಅಗಲವನ್ನು ಹೊಂದಿದೆ. ಇದರ ನಿರ್ಮಾಣದಲ್ಲಿ ಹೇಟರ್ ಗ್ರಾನೈಟ್ ಅನ್ನು ಬಳಸಲಾಗಿದ್ದು, ಇದನ್ನು ವಿಶೇಷವಾದ ಹೇಟರ್ ಪ್ರದೇಶದಲ್ಲಿರುವ ಹೇಟರ್ ಗ್ರಾನೈಟ್ ಟ್ರ್ಯಾಮ್ ವೇ ಮೂಲಕ ಸಾಗಿಸಲಾಗಿತ್ತು. ಅಧಿಕೃತವಾಗಿ ಈ ಸೇತುವೆಯನ್ನು ೧೮೩೧ ರ ಅಗಸ್ಟ್ ೧ ರಂದು ಉದ್ಘಾಟಿಸಲಾಯಿತು; ರಾಜ ವಿಲಿಯಂIV ಮತ್ತು ರಾಣಿ ಅಡೆಲೈಡ್ ಸೇತುವೆಯ ಮೇಲೆ ನಿರ್ಮಿಸಲಾದ ಮಂಟಪದಲ್ಲಿ ಏರ್ಪಡಿಸಲಾಗಿದ್ದ ಔತಣ ಕೂಟದಲ್ಲಿ ಉಪಸ್ಥಿತರಿದ್ದರು. ಇತ್ತೀಚೆಗಷ್ಟೇ ನಿರ್ಮಿಸಲಾದ HMS ಬೀಗಲ್, ಇದರ ಕೆಳಗೆ ಸಂಚರಿಸಿದ ಮೊದಲ ಹಡಗಾಗಿದೆ.
thumb|left|200px|ಸ್ವೆಲ್ಟರ್ ಕ್ವಾರಿಯಲ್ಲಿ ಲಂಡನ್ ಸೇತುವೆಗಾಗಿರುವ ಚಾಚೂರೆ ಆಗ ೧೮೯೬ ರಲ್ಲಿ ಸೇತುವೆಯನ್ನು ಲಂಡನ್ ನಲ್ಲೇ ಅತ್ಯಂತ ಹೆಚ್ಚು ಜನನಿಬಿಡ ಸ್ಥಳವೆಂದು ಅಂದಾಜು ಮಾಡಲಾಗಿದೆ. ಈ ಸೇತುವೆಯನ್ನು ಸುಮಾರು ೮,೦೦೦ ಜನರು ನಡೆದುಕೊಂಡು ದಾಟುತ್ತಾರೆ. ಅಲ್ಲದೇ ಪ್ರತಿ ಗಂಟೆಗೆ ಸುಮಾರು ೯೦೦ ಜನರು ಇದನ್ನು ವಾಹನಗಳ ಮುಖಾಂತರ ದಾಟುತ್ತಾರೆ. ಲಂಡನ್ ಸೇತುವೆಯನ್ನು ೧೯೦೨–೦೪ ರಲ್ಲಿ ೫೨ ರಿಂದ  ೬೫ ಅಡಿ(೧೬ರಿಂದ ೨೦ ಮೀಟರ್) ಗಳಷ್ಟು ಅಗಲ ಹೆಚ್ಚಿಸಲಾಯಿತು. ಲಂಡನ್ ನ ದೀರ್ಘಕಾಲದ ನಿರಂತರ ಸಾರಿಗೆ ದಟ್ಟಣೆಯನ್ನು ಹೋಗಲಾಡಿಸುವ ಪ್ರಯತ್ನದಲ್ಲಿ ಇದರ ಅಗಲವನ್ನು ಹೀಗೆ ಹೆಚ್ಚಿಸಲಾಯಿತು. ಡಜನ್ ಗಳಷ್ಟು ಗ್ರಾನೈಟ್ "ಕಂಬಗಳನ್ನು" ಹೊರತೆಗೆಯಲಾಯಿತು. ಅಲ್ಲದೇ ಸೇತುವೆಯನ್ನು ಅಗಲ ಮಾಡಲು ಅವುಗಳನ್ನು ಸಾಲಾಗಿ ನಿಲ್ಲಿಸಲಾಯಿತು. ಆದರೆ ಇವು ಡಾರ್ಟ್ ಮೊರ್ ಕೌಂಟಿಯ  ಪ್ರಿನ್ಸ್ ಟೌನ್ ನ ದಕ್ಷಿಣದಲ್ಲಿ ಕೆಲವು ಮೈಲಿ ದೂರದಲ್ಲಿರುವ, ಸ್ವೆಲ್ಟರ್ ಕ್ವಾರಿಯ ಬಳಿಯಿರುವ ಬಳಸಲಾಗದ ರೈಲ್ವೆ ಹಳಿಯ ಮೇಲೆ ಇನ್ನೂ ಬಿದ್ದಿವೆ. ಕೊನೆಯಲ್ಲಿ ಅಗಲಗೊಳಿಸುವ ಕೆಲಸವು, ಸೇತುವೆಯ ಆಧಾರಗಳಿಗೆ ಅಧಿಕವಾದಂತೆ ಕಂಡು ಬಂದಿತು; ಪ್ರತಿ ಎಂಟು ವರ್ಷಗಳಿಗೊಮ್ಮೆ ಸೇತುವೆಯು ಒಂದು ಇಂಚಿನಷ್ಟು (೨.೫೪ ಸೆಂಟಿ ಮೀಟರ್) ಭಾಗವು ಮುಳುಗುತ್ತದೆ ಎಂಬುದನ್ನು ಅನಂತರ ಕಂಡುಹಿಡಿಯಲಾಯಿತು. ಇದರಿಂದಾಗಿ ೧೯೨೪ರ ಹೊತ್ತಿಗೆ ಸೇತುವೆಯ ಪೂರ್ವ ಭಾಗವು ಪಶ್ಚಿಮ ಭಾಗಕ್ಕಿಂತ ಮೂರು ನಾಲ್ಕು ಇಂಚುಗಳಷ್ಟು (೧೦.೧೬ ಸೆಂಟಿಮೀಟರ್) ಕಡಿಮೆಯಾಗಿತ್ತು; ಈ ಸೇತುವೆಯನ್ನು ಶೀಘ್ರದಲ್ಲೇ ತೆಗೆದು ಹಾಕಿ ಬದಲಿಗೆ ಅತ್ಯಾಧುನಿಕ ಹೊಸ ಸೇತುವೆಯನ್ನು ನಿರ್ಮಿಸಬೇಕೆಂಬುದನ್ನು ಮನಗಾಣಲಾಯಿತು.
ರೆನ್ನಿಯ ಸೇತುವೆಯನ್ನು ಮ್ಯಾಕ್ ಕುಲೊಕ್ ಗೆ ಮಾರಾಟ ಮಾಡಿದ್ದು
thumb|right|1971 ರ ಮಾರ್ಚ್ ನಲ್ಲಿ ಲೇಕ್ ಹ್ಯಾವಸುವಿನಲ್ಲಿ ಪುನಃ ನಿರ್ಮಾಣದ ಸಮಯದಲ್ಲಿದ್ದ ರೆನ್ನಿಯ ಹಳೆ ಲಂಡನ್ ಸೇತುವೆ ಅನಂತರ ೧೯೬೭ ರಲ್ಲಿ ಲಂಡನ್ ನಗರದ ಕಾಮನ್ ಕೌನ್ಸಿಲ್, ಸೇತುವೆಯನ್ನು ಮಾರಾಟಕ್ಕಿಟ್ಟಿತು; ಹಾಗು ಸಂಭಾವ್ಯ ಗಿರಾಕಿಗಳಿಗಾಗಿ  ಎದುರುನೋಡಲು ಪ್ರಾರಂಭಿಸಿತು. ಸಮಿತಿಯ ಸದಸ್ಯ ಐವಾನ್ ಲುಕಿನ್ ಸೇತುವೆಯನ್ನು ಮಾರುವ ಆಲೋಚನೆಯನ್ನು ಮುಂದಿಟ್ಟಿದರು. ಅಲ್ಲದೇ ಹೀಗೆಂದು ನೆನಪಿಸಿಕೊಂಡಿದ್ದಾರೆ: "ಲಂಡನ್ ಸೇತುವೆಯನ್ನು ಬದಲಿಸಬೇಕಾಗಿ ಬಂದಾಗ ನಾನು ಮಾರಿ ಬಿಡಲು ಸೂಚಿಸಿದೆ. ಆಗ ಅವರೆಲ್ಲರೂ ನನಗೆ ಪೂರ್ತಿಯಾಗಿ ಬುದ್ಧಿಕೆಟ್ಟು ಹೋಗಿದೆ ಎಂದು ಭಾವಿಸಿದ್ದರು." ಹೀಗೆ ೧೯೬೮ ರ ಏಪ್ರಿಲ್ ೧೮ ರಂದು ರೆನ್ನಿಯ ಸೇತುವೆಯನ್ನು ಮಿಸ್ ಸೋರಿಯನ್ ನ ವಾಣಿಜ್ಯೋದ್ಯಮಿ ಮ್ಯಾಕ್ ಕುಲೊಕ್ ಆಯಿಲ್  ನ ರಾಬರ್ಟ್ ಪಿ. ಮ್ಯಾಕ್ ಕುಲೊಕ್ ರವರಿಗೆ  US$೨,೪೬೦,೦೦೦ ಗಳಿಗೆ ಮಾರಲಾಯಿತು. ಮ್ಯಾಕ್ ಕೊಲಕ್ ರವರು ಅತ್ಯದ್ಭುತವಾದ ಈ ಗೋಪುರ ಸೇತುವೆಯನ್ನು ತಾವು ಕೊಂಡುಕೊಳ್ಳುತ್ತಿದ್ದಾರೆಂದು ತಪ್ಪಾಗಿ ನಂಬಿಕೊಂಡಿದ್ದಾರೆ ಎಂಬ ಹೇಳಿಕೆಯನ್ನು ಲಕಿನ್ ಸುದ್ದಿ ಪತ್ರಿಕೆಯ ಸಂದರ್ಶನದಲ್ಲಿ ತಳ್ಳಿಹಾಕಿದ್ದಾರೆ. ಸೇತುವೆಯನ್ನು ಪ್ರತ್ಯೇಕಗೊಳಿಸಿದ ನಂತರ ಪ್ರತಿ ತುಂಡನ್ನು ಪುನರ್ಜೋಡಣೆಯಲ್ಲಿ ಬಳಸಲಾಯಿತು. ಸೇತುವೆಯನ್ನು ಆರಿಜೋನದ ಲೇಕ್ ಹ್ಯಾವಸು ನಗರದಲ್ಲಿ ಪುನಃ ನಿರ್ಮಿಸಲಾಯಿತು, ಹಾಗು ೧೯೭೧ ರ ಅಕ್ಟೋಬರ್ ೧೦ ರಂದು ಪುನಃ ಸಮರ್ಪಿಸಲಾಯಿತು. ರೆನ್ನಿಯ ಲಂಡನ್ ಸೇತುವೆಯ ಪುನರ್ನಿರ್ಮಾಣ, ಲೇಕ್ ಹ್ಯಾವಸುಯಿಂದ ಥಾಮ್ಸನ್ ಬೇ ಯವರೆಗೆ ಸಾಗುವ ಬ್ರಿಡ್ಜ್ ವಾಟರ್ ಚಾನಲ್ ಕಾಲುವೆಯನ್ನು ವ್ಯಾಪಿಸಿತು. ಅಲ್ಲದೇ ಟುಡರ್ ಕಾಲದ ಅಂಗಡಿ ಮಳಿಗೆಯೊಂದಿಗೆ ಇಂಗ್ಲೀಷ್ ಶೈಲಿಯಲ್ಲಿ ತೀಮ್ ಉದ್ಯಾನದ ಪ್ರಧಾನ ರೂಪವನ್ನು ಪಡೆಯಿತು. ರೆನ್ನಿಯ ಲಂಡನ್ ಸೇತುವೆಯು ಗ್ರಾಂಡ್ ಕಾನ್ಯನ್ ನ ನಂತರ ಅರಿಜೋನದಲ್ಲಿರುವ ಪ್ರವಾಸಿಗರ ಎರಡನೆಯ ಅತ್ಯಂತ ಆಕರ್ಷಣೀಯ ಸ್ಥಳವಾಯಿತು. thumb|left|ಆರಿಜೋನಾದ ಹ್ಯಾವ್ಯಾಸು ನಗರದಲ್ಲಿ ಪುನರ್ನಿರ್ಮಿಸಲಾದ ಲಂಡನ್ ಸೇತುವೆ
ಲೇಕ್ ಹ್ಯಾವಸ್ ನಲ್ಲಿ ಪುನಃ ನಿರ್ಮಿಸಲಾದ ಲಂಡನ್ ಸೇತುವೆಯ ಆವೃತ್ತಿ, ಹೊದಿಕೆಯ ರೂಪದಲ್ಲಿ ಬಳಸಲಾದ ರೆನ್ನಿಯ ಲಂಡನ್ ಸೇತುವೆಯಿಂದ ತೆಗೆದುಕೊಳ್ಳಲಾದ ಕಲ್ಲುಗಳೊಂದಿಗಿನ ಕಾಂಕ್ರೀಟ್ ಆಧಾರ ರಚನೆಯನ್ನು ಒಳಗೊಂಡಿದೆ. ಇದಕ್ಕೆ ಸುಮಾರು ೧೫೦ ರಿಂದ ೨೦೦ ಮಿಲಿಮೀಟರ್(೬ ರಿಂದ ೮ ಇಂಚು)ಗಳಷ್ಟು ದಪ್ಪವಿರುವ ಹೊದಿಕೆಯ ಕಲ್ಲುಗಳನ್ನು ಬಳಸಲಾಯಿತು. ಉಳಿದ ಕಲ್ಲುಗಳನ್ನು ಡೆವೊನ್ ಕೌಂಟಿಯಾ ಪ್ರಿನ್ಸ್ ಟೌನ್ ನಲ್ಲಿರುವ ಮೆರಿವ್ಯಾಲೆ ಕ್ವಾರಿಯಲ್ಲೇ ಬಿಡಲಾಯಿತು. ಮೆರಿವ್ಯಾಲೆ ಕ್ವಾರಿಯನ್ನು ತೊರೆಯಲಾಯಿತು, ಮತ್ತು ೨೦೦೩ ರಲ್ಲಿ ಪ್ರವಾಹದಿಂದ ಕೊಚ್ಚಿ ಹೋದಾಗ ಉಳಿದ ಕೆಲವು ಕಲ್ಲುಗಳನ್ನು ಆನ್ ಲೈನ್ ಹರಾಜಿನಲ್ಲಿ ಮಾರಾಟ ಮಾಡಲಾಯಿತು.
ಆಧುನಿಕ ಲಂಡನ್ ಸೇತುವೆ
thumb|right|ಹಿನ್ನೆಲಿಯಲ್ಲಿ ಗೆರ್ಕಿನ್ ನೊಂದಿಗೆ ಲಂಡನ್ ಸೇತುವೆ ಪ್ರಸ್ತುತದಲ್ಲಿರುವ ಲಂಡನ್ ಸೇತುವೆಯನ್ನು ಮೊಟ್, ಹೇ ಮತ್ತು ಆಂಡ್ರಸನ್ ರವರು ವಿನ್ಯಾಸಗೊಳಿಸಿದ್ದಾರೆ. ಅಲೆನ್ ಸಿಂಪ್ಸನ್ ಹಿರಿಯ ಇಂಜಿನಿಯರ್ ಆಗಿದ್ದು, ಮಿಕೆಲ್ ಲೀಮಿಂಗ್ ರವರ ನೇತೃತ್ವದ ತಂಡ ಮೇಲ್ಭಾಗದ ವಿನ್ಯಾಸ ಹಾಗು ಕೇತ್ ಪಾಂಟಿನ್ ರ  ನೇತೃತ್ವದ ತಂಡ ಮೂಲ ಆಧಾರವನ್ನು ವಿನ್ಯಾಸಗೊಳಿಸಿವೆ. ಈ ಸೇತುವೆಯನ್ನು೧೯೬೭ ರಿಂದ ೧೯೭೨ ರ ವರೆಗೆ ಗುತ್ತಿಗೆದಾರರಾದ ಜಾನ್ ಮೌಲೆಮ್ ಅಂಡ್ ಕೋ  ನಿರ್ಮಿಸಿದ್ದು, ಇದನ್ನು ೧೯೭೩ ರ ಮಾರ್ಚ್ ೧೭ ರಂದು  ರಾಣಿ ಎಲಿಜಬೆತ್II  ಉದ್ಘಾಟಿಸಿದರು. ಇದು ಗೇಣಿನ ಮುನ್ನೋತಡದಿಂದ ಬಲಪಡಿಸಲಾದ-ಕಾಂಕ್ರೀಟ್ ಅನ್ನು  ಬಾಕ್ಸ್ ನ ಆಕಾರದಲ್ಲಿರುವ ಸರಕಟ್ಟುಗಳನ್ನು, ಒಟ್ಟು 928 ft  ನಷ್ಟು ಉದ್ದಳತೆ ಒಳಗೊಂಡಿದೆ. ಸೇತುವೆಯ ದೀಪಗಳನ್ನು ನೆಪೋಲಿಯನ್ ನ ಬಂಡಿ ತೋಪುಗಳಿಂದ ಮಾಡಲಾಗಿದೆ. ಸೇತುವೆಯನ್ನು ರಾಚನಿಕ ವಿನ್ಯಾಸ ನಿಯಮಗಳ ಮೇಲೆ ಮತ್ತು ಹೆಚ್ಚು ಕಾಲ ಬಾಳಿಕೆ ಬರುವಂತೆ ಕಟ್ಟಲಾಗಿದೆ. ಅಲ್ಲದೇ ಇದನ್ನು ಥೇಮ್ಸ್ ನ ಇತರ ಸೇತುವೆಗಳಿಗಿಂತ ಕಡಿಮೆ ಪ್ರಮಾಣದಲ್ಲಿ ಸಿಂಗರಿಸಲಾಗಿದೆ. ಸುಮಾರು £೪ ಮಿಲಿಯನ್ (2023 ನ ಹೊತ್ತಿಗೆ £),}}),), ನಷ್ಟು ವೆಚ್ಚವನ್ನು ಸಂಪೂರ್ಣವಾಗಿ  ಸಿಟಿ ಬ್ರಿಜ್ ಟ್ರಸ್ಟ್ ಭರಿಸಿತು. ಪ್ರಸ್ತುತದ ಸೇತುವೆಯನ್ನು ಬಳಕೆಯಲ್ಲಿ ಉಳಿದ ಹಿಂದಿನ ಸೇತುವೆಗಳೊಂದಿಗೆ ರೆನ್ನಿಯ ಸೇತುವೆ ಇದ್ದಂತಹ ಸ್ಥಳದಲ್ಲಿಯೇ ಕಟ್ಟಲಾಗಿದೆ. ಅಲ್ಲದೇ ಮೊದಲ ಎರಡು ಸರಕಟ್ಟುಗಳನ್ನು ಪ್ರವಾಹಕ್ಕೆ ಎದುರಾಗಿ ಮತ್ತು ನದಿಯ ಹರಿವಿನ ದಿಕ್ಕಿಗೆ ಕಟ್ಟಲಾಗಿದೆ. ಈ ಕಾರಣದಿಂದಾಗಿ ಸಂಚಾರವನ್ನು ಈ ಎರಡು ಹೊಸ ಸರಕಟ್ಟುಗಳ ಮೇಲೆ ಮಾಡಬಹುದಾಗಿದ್ದು, ಮಧ್ಯಭಾಗದ ಅಂತಿಮ ಎರಡು ಸರಕಟ್ಟುಗಳನ್ನು ಸೇರಿಸಲು ಹಿಂದಿನ ಸೇತುವೆಯನ್ನು ಹೊಡೆದು ಹಾಕಲಾಗಿದೆ.
ಇತ್ತೀಚಿಗೆ ೧೯೮೪ ರಲ್ಲಿ ಬ್ರಿಟಿಷ್ ಯುದ್ಧ ಹಡಗಾದ HMS ಜುಪಿಟರ್  ಲಂಡನ್ ಸೇತುವೆಗೆ ಡಿಕ್ಕಿಹೊಡೆಯಿತು.https://www.iwm.org.uk/visits/hms-belfast ಇದರಿಂದಾಗಿ ಹಡಗು ಮತ್ತು ಸೇತುವೆ ಎರಡಕ್ಕೂ ಗಮನಾರ್ಹ ಹಾನಿಯುಂಟಾಯಿತು. ಆನಂತರ ೨೦೦೪ ರ ಸ್ಮರಣಾ ದಿನದಂದು ಅನೇಕ ಲಂಡನ್ ಸೇತುವೆಗಳನ್ನು, ಯುದ್ಧಕಾಲದ ವಿಮಾನಗಳು ರಾತ್ರಿಯ ಹೊತ್ತು ನದಿಯಾದ್ಯಂತ ಹಾರಾಟಮಾಡುವುದರ ಭಾಗವೆಂಬಂತೆ  ಕೆಂಪು ದೀಪಗಳಿಂದ ಅಲಂಕರಿಸಲಾಗಿತ್ತು. ಅನಂತರ ದೀಪಾಲಂಕಾರವನ್ನು ತೆಗೆದುಹಾಕಿದ್ದಂತೆ ಸೇತುವೆಗಳಲ್ಲಿ ಲಂಡನ್ ಸೇತುವೆ ಕೂಡ ಒಂದಾಗಿತ್ತು. ಈ ದೀಪಗಳನ್ನು ರಾತ್ರಿಯ ಹೊತ್ತಿನಲ್ಲಿ ಬೆಳಗಿಸಲಾಯಿತು. ಪ್ರಸ್ತುತದ ಲಂಡನ್ ಸೇತುವೆಯನ್ನು ಚಲನಚಿತ್ರಗಳಲ್ಲಿ ಸಾಮಾನ್ಯವಾಗಿ ತೋರಿಸಲಾಗುತ್ತದೆ. ಸಮಾಚಾರಗಳು ಮತ್ತು ಸಾಕ್ಷ್ಯಚಿತ್ರಗಳು ಲಂಡನ್ ಸೇತುವೆಯ ನಿಲ್ದಾಣದಿಂದ(ದಕ್ಷಿಣದಿಂದ ಉತ್ತರಕ್ಕೆ) ಲಂಡನ್ ನಗರಕ್ಕೆ ಕೆಲಸಕ್ಕಾಗಿ ಪ್ರಯಾಣ ಮಾಡುವ ಜನಸಂದಣಿಯನ್ನು ತೋರಿಸುತ್ತವೆ. ಇದಕ್ಕೆ ಇತ್ತೀಚಿನ ಉದಾಹರಣೆಯೆಂದರೆ: ೨೦೦೨ ರ ಅಬೌಟ್ ಎ ಬಾಯ್ ಎಂಬ ಚಲನಚಿತ್ರದಲ್ಲಿ ನಟ ಹಗ್ ಗ್ರಾಂಟ್  ಮುಂಜಾವಿನ ಜನದಟ್ಟಣೆಯ ಸಮಯದಲ್ಲಿ ಉತ್ತರದಿಂದ ದಕ್ಷಿಣಕ್ಕೆ ಸೇತುವೆಯನ್ನು ದಾಟುತ್ತಿರುವ ದೃಶ್ಯ. ಆಗ ೨೦೦೯ ರ ಜುಲೈ ೧೧ ರ ಶನಿವಾರದಂದು ನಡೆದ 'ವಾರ್ಷಿಕೋತ್ಸವ'ದ ಚಟುವಟಿಕೆಗಳು ಲೈವರಿ ಕಂಪನಿಗಳನ್ನು ಮತ್ತು ಗಿಲ್ಡೇಬಲ್ ಮ್ಯಾನರ್ ಅನ್ನು ಒಳಗೊಂಡಿತ್ತು. ಅಲ್ಲದೇ ಸೇತುವೆಯ ಮೇಲೆ 'ಕುರಿಗಳನ್ನು ಓಡಿಸಿಕೊಂಡು ಹೋದರು',ಈ ಸನ್ನಿವೇಶ ಕೊಲೆಚರ್ಚ್ ಸೇತುವೆಯ  ೮೦೦ನೇ ವಾರ್ಷಿಕೋತ್ಸವವನ್ನು ನೆನಪಿಗೆ ತರಲು ಈ ಆಚರಣೆ ಮಾಡಲಾಯಿತು. ಸೇತುವೆಯ ದಕ್ಷಿಣ ಕಮಾನಿನ ಆನಿಕೆಯ ಪಾಳಿಯ ಕೆಳಗಿರುವ ಕಮಾನು ಚಾವಣಿಯಲ್ಲಿ 'ದಿ ಲಂಡನ್ ಬ್ರಿಜ್ ಎಕ್ಸ್ ಪಿರಿಯನ್ಸ್' ಇದೆ.
ಸಾರಿಗೆ
ಅತ್ಯಂತ ಹತ್ತಿರವಿರುವ ಲಂಡನ್ ನ ನೆಲದಡಿಯ ನಿಲ್ದಾಣಗಳು ಹೀಗಿವೆ: ಮಾನ್ಯುಮೆಂಟ್ ಮತ್ತುಲಂಡನ್ ಬ್ರಿಜ್. ಇವುಗಳು ಅನುಕ್ರಮವಾಗಿ ಸೇತುವೆಯ ಉತ್ತರ ಮತ್ತು ದಕ್ಷಿಣದ ತುದಿಗಳಲ್ಲಿವೆ. ಲಂಡನ್ ಬ್ರಿಜ್, ರಾಷ್ಟ್ರೀಯ ರೈಲು  ನಿಲ್ದಾಣವೂ ಸಮೀಪದಲ್ಲಿದೆ.
ಬಾಹ್ಯ ಕೊಂಡಿಗಳು‌
ವರ್ಗ:ಲಂಡನ್ ನಗರದಲ್ಲಿರುವ ಸೇತುವೆಗಳು ವರ್ಗ:ಸೌತ್ವಾರ್ಕ್‌ನಲ್ಲಿ ಸಾರಿಗೆ ಸಂಪರ್ಕ ವರ್ಗ:1ನೆಯ-ಶತಮಾನದ ಸೇತುವೆಗಳು ವರ್ಗ:1200 ರ ಹೊತ್ತಿನಲ್ಲಿ ಸಂಪೂರ್ಣಗೊಂಡ ಸೇತುವೆಗಳು ವರ್ಗ:1831 ರಲ್ಲಿ ನಿರ್ಮಾಣ ಕಾರ್ಯ ಪೂರ್ಣಗೊಂಡ ಸೇತುವೆಗಳು ವರ್ಗ:1973 ರಲ್ಲಿ ನಿರ್ಮಾಣ ಕಾರ್ಯ ಪೂರ್ಣಗೊಂಡ ಸೇತುವೆಗಳು ವರ್ಗ:ಲಂಡನ್‌ನಲ್ಲಿರುವ ಪ್ರವಾಸಿಗರ ಆಕರ್ಷಣೆಗಳು ವರ್ಗ:ಲಂಡನ್ ನಗರದ ಇತಿಹಾಸ ವರ್ಗ:ಥೇಮ್ಸ್ ನದಿಗೆ ಅಡ್ಡಲಾಗಿರುವ ಸೇತುವೆಗಳು ವರ್ಗ:ಇಂಗ್ಲೆಂಡ್ ನಲ್ಲಿರುವ ರೋಮನ್ ಸೇತುವೆಗಳು ವರ್ಗ:ಹೊಸ ಸ್ಥಳದಲ್ಲಿ ಸ್ಥಾಪಿಸಲಾದ ಕಟ್ಟಡಗಳು ಮತ್ತು ರಚನೆಗಳು ವರ್ಗ:ಥೇಮ್ಸ್ ಪಥ ವರ್ಗ:ಇಂಗ್ಲೀಷ್ ಜನಪದ ವರ್ಗ:ವಾಸ್ತುಶಿಲ್ಪ ವರ್ಗ:ಲಂಡನ್
೧೮೮೩
೧೮೮೩ (MDCCCLXXXIII) ಗ್ರೆಗೋರಿಯನ್ ಪಂಚಾಂಗದ ಸೋಮವಾರ ಆರಂಭವಾದ ವರ್ಷವಾಗಿತ್ತು. ಇದು ೧೯ನೆ ಶತಮಾನದ ೮೩ನೆ ವರ್ಷ.
ಕಶೇರುಕ
ಕಶೇರುಕ ಕಾರ್ಡೇಟ ವಿಭಾಗದ ಒಂದು ಉಪವಿಭಾಗ (ವರ್ಟಿಬ್ರೇಟ್). ಬೆನ್ನೆಲುಬಿರುವ ಎಲ್ಲ ಪ್ರಾಣಿಗಳನ್ನೂ ಇದರಲ್ಲಿ ಸೇರಿಸಲಾಗಿದೆ. ಕಶೇರುಕಗಳಲ್ಲಿ ಆದಿಕಾರ್ಡೇಟುಗಳ (ಎಂದರೆ ಕೆಳದರ್ಜೆಯ ಕಾರ್ಡೇಟುಗಳ) ಗುಣಗಳ ಜೊತೆಗೆ ಕೆಲವು ವಿಶಿಷ್ಟ ಗುಣಗಳೂ ಸೇರಿವೆ. ಕಾರ್ಡೇಟುಗಳ ಮೂರು ಪ್ರಮುಖ ಗುಣಗಳು ಹೀಗಿವೆ_ನೋಟೊಕಾರ್ಡ್ ಅಥವಾ ಮೂಲ ಕಶೇರುಸ್ತಂಭ, ಗಂಟಲು ಕುಹರದಿಂದಾದ ಜೋಡಿ ಕಿವಿರು ರಂಧ್ರಗಳು, ಬೆನ್ನಿನಕಡೆ ನಳಿಕೆಯಂತಿರುವ ನರಹುರಿ. ಕಶೇರುಕ ಉಪವಿಭಾಗದಲ್ಲಿ ಇರುವ ನಾನಾ ಜಾತಿಯ ಜೀವಿಗಳು ಆಂತರಿಕವಾಗಿಯೂ ಬಾಹ್ಯವಾಗಿಯೂ ಭಿನ್ನ ರಚನಾ ವೈವಿಧ್ಯಗಳಿಂದ ಕೂಡಿದ್ದರೂ (ಸೈಕ್ಲೊಸ್ಟೊಮ್ಯಾಟ ವರ್ಗದಿಂದ ಹಿಡಿದು ಸ್ತನಿಗಳವರೆಗೆ ಈ ಜೀವಿಗಳಲ್ಲಿ ರಚನಾವೈವಿಧ್ಯವನ್ನು ನೋಡಬಹುದು). ಅವೆಲ್ಲವುಗಳಿಗೂ ಸಾಮಾನ್ಯವಾದ ಕೆಲವು ಮೂಲಭೂತ ಲಕ್ಷಣಗಳು ಇವೆ. ಈ ಆಧಾರದ ಮೇಲೆ ಕಶೇರುಕಗಳನ್ನು ವರ್ಗೀಕರಿಸಲಾಗಿದೆ.
ಮೀನುಗಳು
ಮೀನುಗಳಲ್ಲಿ 5 ಜೊತೆ ಕಿವಿರು ಸೀಳಿಕೆ ಇರುತ್ತವೆ. ಇದರ ಮೂಲಕ ಮೀನುಗಳು ಉಸಿರಾಡುತ್ತವೆ.ಮೀನುಗಳಲ್ಲಿ 3 ವಿಧ.ದವಡೆ ಇಲ್ಲದೆ ಮೀನು,ಮಧ್ವಸ್ಥಿಮೀನು ಮತ್ತು ಮೂಳೆ ಇರುವ ಮೀನು.
ಉಭಯವಾಸಿಗಳು
ನೀರು ಮತ್ತು ಭೂಮಿ ಎರಡೂ ಕಡೆ ವಾಸಿಸುವ ಪ್ರಾಣಿಗಳನ್ನು ಉಭಯವಾಸಿಗಳು ಎನ್ನುವರು, ಉದಾಹರಣೆಗೆ ಕಪ್ಪೆ, ಸಾಲಮ್ಯಾಂಡರ್,ನ್ಯೂಟ್ ಮುಂತಾದವು.
ಸರೀಸೃಪಗಳು
ಹರಿದಾಡುವ ಪ್ರಾಣಿಗಳೇ ಸರೀಸೃಪಗಳು. ಉದಾಹರಣೆಗೆ ಹಾವು, ಹಲ್ಲಿ,ಆಮೆ, ಮೊಸಳೆ ಇತ್ಯಾದಿ. ಇಂಗ್ಲೀಷಿನಲ್ಲಿ ಇವುಗಳನ್ನುರೆಪಟೈಲ್ಸ್ ಎಂದು ಕರೆಯುತ್ತಾರೆ. ಈ ಹೆಸರಿಟ್ಟಿದ್ದು ಆಸ್ಟ್ರೀಯಾದ ವಿಜ್ಞಾನಿ ಜೋಸಿಪುಸ್ ನಿಕೋಲಸ್ ಲಯುರೆನಟಿ.
ವಿಶೇಷತೆಗಳು
ಇನ್ನು ಇತರೆ ಉದಾಹರಣೆಗಳು: ಆಮೆ, ಉಡ, ಕೇರೆಹಾವು, ಹಲ್ಲಿ.
ಪಕ್ಷಿಗಳು
ಪಕ್ಷಿಗಳಲ್ಲಿ ಮಾಂಸಹಾರಿ ಮತ್ತು ಸಸ್ಯಹಾರಿ ಪಕ್ಷಿಗಳಿವೆ. ಪಕ್ಷಿಗಳ ಶ್ವಾಸನಾಳದ ತಳಭಾಗದಲ್ಲಿ ಇರುವ ಸಿರಿಕ್ಸ್ ಎಂಬ ಧ್ವನಿಪೆಟ್ಟಿಗೆಗಳ ಮೂಲಕ ಧ್ವನಿ ಉಂಟಾಗುತ್ತದೆ.ಪಕ್ಷಿಗಳ ದೇಹದ ಉಷ್ಣತೆ ಮಾನವನಿಗಿಂತಲೂ ಹೆಚ್ಚಾಗಿದ್ದು, ಇವುಗಳನ್ನು ಬಿಸಿರಕ್ತ ಪ್ರಾಣಿಗಳೆಂದು ಕರೆಯುತ್ತಾರೆ. ಪಕ್ಷಿಗಳು ಎಂದ ತಕ್ಷಣ ರೆಕ್ಕೆಗಳಿರುವುದು ಸಹಜ.ಆದರೆ, ನ್ಯೂಜಿಲೆಂಡ್ ನಲ್ಲಿ ಕಂಡುಬರುವ ಮೋಯಾ ಎಂಬ ಪಕ್ಷಿಗಳು ರೆಕ್ಕೆಗಳನ್ನು ಹೊಂದಿಲ್ಲ. ಇವು ಜಗತ್ತಿನಲ್ಲೇ ರೆಕ್ಕೆ ಹೊಂದಿಲ್ಲದ ಏಕೈಕ ಪಕ್ಷಿ. ಕೆಲವು ಇತರ ಉದಾಹರಣೆಗಳು: ಚೋರೆ ಹಕ್ಕಿ, ಜಾತಕ ಹಕ್ಕಿ, ಚುಕ್ಕೆ ರಾಟವಳ, ಚಿತ್ರ ಪಕ್ಷಿ.
ಸಸ್ತನಿಗಳು
ಮರಿ ಹಾಕಿ ಹಾಲುಣಿಸುವ ಜೀವ ಜಾತಿಗಳೇ ಸಸ್ತನಿಗಳು. ಬುದ್ಧಿವಂತ ಮತ್ತು ಮೇಲ್ವರ್ಗದ ಸಸ್ತನಿ ಎಂದರೆ ಅದು ಮನುಷ್ಯ. ಸಸ್ತನಿಗಳಲ್ಲಿ ತಾಯಿಯ ದೇಹಕ್ಕೂ ಮತ್ತು ಭ್ರೂಣಕ್ಕೂ ಇರುವ ಸಂಬಂಧವನ್ನು ಪ್ಲಾಸೆಂಟ್ ಎಂಬ ಅಂಗವು ಏರ್ಪಡಿಸುತ್ತದೆ.
ವಿಶೇಷತೆಗಳು
ಕೆಲವು ಉದಾಹರಣೆಗಳು: ಕಾಡು ಕೋಣ, ಚಿಪ್ಪು ಹಂದಿ, ಡೊಲ್ಪಿನ್, ಝಿಬ್ರಾ
ಅಸ್ಥಿರಚನೆ
ಇದು ಮೃದ್ವಸ್ಥಿಯಿಂದಾಗಿರಬಹುದು ಅಥವಾ ಮೂಳೆಯಿಂದಾಗಿರಬಹುದು. ಇವೆರಡೂ ಸೇರಿಯೂ ಆಗಿರಬಹುದು. ಕಶೇರುಕಗಳ ಬೆಳೆವಣಿಗೆಯ ಪ್ರಥಮಾವಸ್ಥೆಯಲ್ಲಿ ಕಶೇರುಸ್ತಂಭ ನೋಟೊಕಾರ್ಡ್ ಅವಸ್ಥೆಯಿಂದಲೇ ಪ್ರಾರಂಭವಾಗುತ್ತದೆ. ಜೀವಿ ಬೆಳೆದಂತೆ ಮೃದ್ವಸ್ಥಿಯಿಂದಾದ ಅಥವಾ ಮೂಳೆಯಿಂದಾದ ಕಶೇರುಸ್ತಂಭದ ಬೆಳೆವಣಿಗೆಯಾಗುತ್ತದೆ. ಹೀಗೆ ಕಶೇರುಸ್ತಂಭ ಬೆಳೆದಾಗ ನೋಟೊಕಾರ್ಡ್ ಕರಗಿಹೋಗುತ್ತದೆ. ಕಶೇರುಕಗಳಿಗೆ ಶರೀರದ ಮೇಲೆ ಶಲ್ಕಗಳು ಅಥವಾ ಚರ್ಮದಿಂದಲೇ ಉದ್ಭವಗೊಂಡ ತಟ್ಟೆಗಳಂಥ ರಚನೆಗಳು ಇರುತ್ತವೆ. ಈ ರೀತಿಯ ಹೊದಿಕೆ ಆದಿಕಶೇರುಕಗಳಲ್ಲಿ ಇತ್ತೆಂಬುದನ್ನು ಆಸ್ಟ್ರಕೋಡರ್ಮಿ ಎಂಬ ಪಳೆಯುಳಿಕೆಗಳು ಸ್ಪಷ್ಟಪಡಿಸಿವೆ. ಈ ಮೀನುಗಳ ಮೈಮೇಲೆ ಮೂಳೆಯಿಂದಾದ ತಟ್ಟೆಗಳಂಥ ಹೊದಿಕೆ ಇತ್ತು. ಇದು ಶರೀರದ ಮುಂದಿನ ಭಾಗದಲ್ಲಿ ಹೆಚ್ಚಾಗಿತ್ತು. ಅಸ್ಥಿ ಫಲಕಗಳು ಒಂದರೊಡನೊಂದು ಬೆಸೆದುಕೊಂಡಂತೆ ಜೋಡಿಸಿಕೊಂಡಿದ್ದುವು. ಹಿಂದಿದ್ದ ಕಶೇರುಕಗಳಲ್ಲಿ ಒಳ ಅಸ್ಥಿ ಹಾಗೂ ಹೊರ ಅಸ್ಥಿರಚನೆಗಳ ಬೆಳೆವಣಿಗೆ ಸಮನಾಗಿರುವುದು ಕಂಡುಬರುತ್ತದೆ. ಆದರೆ ಉಚ್ಚಮಟ್ಟದ ಇಂದಿನ ಕಶೇರುಕಗಳಲ್ಲಿ ಹೊರ ಅಸ್ಥಿ ಚರ್ಮದಿಂದ ಶರೀರದೊಳಕ್ಕೆ ಹೂತುಹೋಗಿ ಒಳ ಅಸ್ಥಿಯೊಡನೆ ಬೆರೆತುಹೋಯಿತೆಂದು ತಿಳಿದುಬರುತ್ತದೆ. ಇದರಿಂದಾಗಿ ಉಚ್ಚಮಟ್ಟದ ಕಶೇರುಕಗಳಲ್ಲಿ ಹೊರ ಅಸ್ಥಿರಚನೆಗಳಿಲ್ಲ.
ಕಶೇರುಸ್ತಂಭ
ಕಶೇರುಕಗಳ ಮೂಲ ಲಕ್ಷಣ ಕಶೇರುಸ್ತಂಭ. ಇದರಿಂದಾಗಿಯೇ ಕಶೇರುಕ ಎಂಬ ಹೆಸರು ಬಂದಿದೆ. ಅಕಶೇರುಕಗಳಲ್ಲಿ ಕಶೇರುಸ್ತಂಭ ಇಲ್ಲ. ಕೆಳ ದರ್ಜೆಯ ಕಾರ್ಡೇಟಗಳಲ್ಲಿಯೂ ಕಶೇರುಸ್ತಂಭವಿಲ್ಲ. ಇದಕ್ಕೆ ಬದಲಾಗಿ ಸೂಕ್ಷ್ಮ ಸರಳಿನಂಥ ನೋಟೊಕಾರ್ಡ್ ಇವುಗಳಲ್ಲಿದೆ. ನಿಮ್ನವರ್ಗದ ಕಶೇರುಕಗಳಾದ ಸೈಕ್ಲೊಸ್ಟೊಮ್ಯಾಟಗಳಲ್ಲಿ ಕಶೇರುಸ್ತಂಭದ ಜೊತೆಯಲ್ಲಿಯೇ ನಶಿಸಿಹೋಗಿರುವ ನೋಟೊಕಾರ್ಡನ್ನು ಕಾಣಬಹುದು. ಕಶೇರುಸ್ತಂಭ ತನ್ನ ಬೆಳೆವಣಿಗೆಯ ಪ್ರಥಮ ಹಂತದಲ್ಲಿ ಮಣಿಗಳಂಥ ಮೃದ್ವಸ್ಥಿ ಅಥವಾ ಮೂಳೆಗಳ ರಚನೆಯಂತೆ ಕಂಡುಬರುತ್ತದೆ. ಈ ಮಣಿಗಳು ಆ ಜೀವಿಯ ಖಂಡಗಳಿಗೆ ಅನುಗುಣವಾಗಿ ಒಂದರ ಹಿಂದೆ ಒಂದರಂತೆ ಜೋಡಿಕೊಂಡಿರುತ್ತವೆ. ಹೀಗೆ ಬೆಳೆಯುವ ಕಶೇರುಮಣಿಗಳು ಕೊನೆಗೆ ನೋಟೊಕಾರ್ಡಿನ ಬದಲಿನ ರಚನೆಯಾಗುತ್ತದೆ. ಅಂದರೆ ನೋಟೋಕಾರ್ಡ್ನ ಅಂಗಾಂಶ ಕಶೇರುಮಣಿಯ ರಚನೆಯೊಳಕ್ಕೆ ಸೇರಿಹೋಗುತ್ತದೆ. ಪ್ರತಿ ಕಶೇರುಮಣಿಯಲ್ಲಿಯೂ ಮೇಲುಗಡೆ ನರಹುರಿಯನ್ನು ರಕ್ಷಿಸುವ ಕಮಾನು ಮತ್ತು ಕೆಳಗಡೆ ರಕ್ತನಾಳದ ಪ್ರವಾಹಕ್ಕೆ ಬೇಕಾದ ಕಮಾನುಗಳು ಬೆಳೆಯುತ್ತವೆ. ಉನ್ನತಮಟ್ಟದ ಕಶೇರುಕಗಳಲ್ಲಿ ಕಮಾನುಗಳು ಕಶೇರುಮಣಿಯ ಮೂಲ ರಚನೆಯೊಡನೆ ಸೇರಿಹೋಗಿ ಕಶೇರುಮಣಿ ಗಟ್ಟಿಯಾದ ಘನವಸ್ತುವಿನಂತಾಗಲು ಸಹಾಯಮಾಡುತ್ತವೆ. ಕಶೇರುಮಣಿಗಳು ಒಂದರೊಡನೊಂದು ಕೀಲಿಸಿಕೊಂಡು ಕಶೇರುಸ್ತಂಭವಾಗುತ್ತದೆ. ಕಶೇರುಮಣಿಗಳ ಕೀಲುಗಳು ಕಶೇರುವಿನ ಚಲನೆಗೆ ಅನುಕೂಲ ಮಾಡಿಕೊಟ್ಟಿವೆ. ಕಶೇರುಕಗಳ ವಿವಿಧ ವರ್ಗ ಹಾಗೂ ಗಣಗಳಲ್ಲಿ ಕಶೇರುಮಣಿಗಳ ಆಕಾರದಲ್ಲಿ ಸ್ವಲ್ಪಮಟ್ಟಿಗೆ ವ್ಯತ್ಯಾಸಗಳಿವೆ.